orkideak « Prentsa oharrak\nOrain arte gurean inoiz ikusi ez diren orkideen 4 espezie aurkitu dira udalerrian\nKategoriak: Prentsa oharrak — Etiketak: Herritarren Zientziaren Programa, Olarizuko Lorategi Botanikoak, orkideak — Komunikazio Zerbitzua / Servicio de Comunicación — 4 ekaina 2020 14:41\nFOTO: María José Urteaga\n2013 urtean hasi zen Gasteizen orkideen ikerketa Herritarren Zientziaren Programaren barruan. Hirian martxan jarritako lehen programa izan zen, Olarizuko Lorategi Botanikoak, Eraztun Berdea eta Biodibertsitatearen atalak eta IGIk sustatutako hau. Geroztik, 80 pertsona baino gehiagok parte hartu du, hiri barneko zein inguruko parkeetan, edota udalerriko Interes Komunitarioko Habitatetan dauden orkideen populazioak ezagutzeko helburuarekin.\nParte hartzaileek basa-orkideak identifikatzeko ikastaroa jasotzen dute urtero, leku ezberdinetan langiketak egiten hasi aurretik. Ondoren egiten dituzten ekarpenei esker, espezie ezberdinei buruzko 1200 agerpen datu baino gehiago lortu dira, 50 espezie identifikatu eta udalerriko landare katalogoan ezezagunak ziren 4 espezie berri eta 12 hibrido gehitu dira. Aipamen berezia merezi dute Araban aurkitu diren Himantoglossum robertianum espeziaren lehenengo bi kokapenak, zein Orchis italica eta Himantoglossum hircinum espezieentzako kokapen berriak, hirurak erkidego mailan babestutako orkideak baitira. Bestelako espezie arraroak ere aurkitu dituzte parte hartzaileek: Orchis provincialis, Listera ovata, Limodorum trabutianum eta Epipactis campeadorii, adibidez.\nDatu berri horiei esker, orkideen biodibertsitatea eta eboluzioaren segimendua egin ahal izan da, eta horrek kudeaketa hobea eragin du parkeetako segetan: belarra gutxiagotan moztuta, hobeto kontserbatuko dira orkideak hiriko eta hiri inguruko parkeetan.\nOlarizuko Lorategi Botanikoak, Orkideen Kontserbazio Programari buruzko artikulu bat argitaratu du SEBICOP elkarteak duen “Biodibertsitatearen egutegia” ekimenaren barruan, ekaineko hilabetean. Olarizuko Lorategi Botanikoak elkarte honen Heziketa eta Dibulgaziorako lantaldean parte hartzen du.\nEspainiako Sociedad Española de Biología de la Conservación de Plantas (SEBICOP) elkarteak emaitza horiek kontatu ditu bere “Biodibertsitate egutegian”, ekaineko atalean. Horri buruzko artikulu osoa SEBICOPen webgunean dago.\nBeste urrats bat BEAren kotxetegiak hartuko dituen eta TUVISA lekuz aldatuko den lursaila prestatzeko 24 iraila 2020\nAurretiazko hitzordua, Oinarrizko Gizarte Zerbitzuetara joateko\nUdako Euskal Unibertsitateak antolatutako ikastaroetara joateko bekak eskatzeko epea zabalik\nNegozio-aukerak gizarte-ekintzailetzan programa: izena emateko epea zabalik


morf:5:20:7:2:1:1:2:2 [2018/01/26 11:15] (egungoa)\nMarra 22: Marra 22:\n- : Ate haren beste aldera __egin aurretik__ jakin nuen ospitalean ginela. ([[:egile:jimenez_e|Jimenez, E.]], //Sukar ustelaren urtea//, 315. or.) + : Ate haren beste aldera __egin aurretik__ jakin nuen ospitalean ginela. (//Sukar ustelaren urtea//, [[:egile:jimenez_e|Jimenez, E.]])\n- : Kapitainarekin mintzatzen da deus __egin aitzin__, eta Cartierrek ebatzia bete dadila du soilik buruan. ([[:egile:montoia_x|Montoia, X.]], //Elektrika//, 103. or.) + : Kapitainarekin mintzatzen da deus __egin aitzin__, eta Cartierrek ebatzia bete dadila du soilik buruan. (//Elektrika//, [[:egile:montoia_x|Montoia, X.]])\n- : Badaezpada, gai hauei __heldu aurretik__, beste tximinia bat kokatu dut buruan. ([[:egile:atxaga|Atxaga]], //Lekuak//, 62. or.) + : Badaezpada, gai hauei __heldu aurretik__, beste tximinia bat kokatu dut buruan. (//Lekuak//, [[:egile:atxaga|Atxaga]])\n- : __Ezkondu aurretik__ ezkongaiak ez dira elkarrekin ibiltzen. ([[:egile:garate_g|Garate, G.]], //India harrigarria//, 2001, 80. or.) + : __Ezkondu aurretik__ ezkongaiak ez dira elkarrekin ibiltzen. (//India harrigarria//, [[:egile:garate_g|Garate, G.]])\n- : Etorkizun zutenak nekez beldurtzen zuen Big Lannie; beldur-izpirik ez zuen ageri, hasieran, eta gero iratzartzerakoan baino ez zitzaion lerratzen beldurra, artean gauak aldagaitz irauten baitzuen egunsentia __urratu aitzinean__. (Larrañaga M. (Parker D.), //Hona hemen gu biok//, 260. or.) + : Etorkizun zutenak nekez beldurtzen zuen Big Lannie; beldur-izpirik ez zuen ageri, hasieran, eta gero iratzartzerakoan baino ez zitzaion lerratzen beldurra, artean gauak aldagaitz irauten baitzuen egunsentia __urratu aitzinean__. (//Hona hemen gu biok//, [[https://es.wikipedia.org/wiki/Dorothy_Parker| Dorothy Parker]] / Mirentxu Larrañaga)\n- : "Hori oso larria da", esan zuen nagusiak; lo nengoen gelara etorri zitzaidan, eta, ni __esnatu aurretik__, gorputz osoan ikur magiko eta miresgarriak ipini zizkidan. ([[http://eu.wikipedia.org/wiki/Txiliku|Olaizola J.M. “Txiliku”]], //Bizitza eredugarriak//, 120. or.) + : "Hori oso larria da", esan zuen nagusiak; lo nengoen gelara etorri zitzaidan, eta, ni __esnatu aurretik__, gorputz osoan ikur magiko eta miresgarriak ipini zizkidan. (//Bizitza eredugarriak//, [[:egile:olaizola_j_m|Olaizola, J. M. "Txiliku"]])


Langile bat hil da AP-8 autobideko lanetan | Ekonomia | Berria\nNoiz sortua: 2020-03-24 12:48:40\nLangile bat hil da AP-8 autobideko lanetan\nAsfaltatze lanetan ari zirela hil da, bihotzekoak jota. Hiru sindikatuak azpimarratu du ez dela heriotza naturala izan, eta gaur egungo egoeran ez zuela lanean egon behar.\nKamioiak AP-8 autobidean Andoni Canellada (Foku) Tamaina handiagoan ikusi\nHiru sindikatuak jakitera eman duenez, AP-8 autobidea asfaltatzeko lanetan ari zen langile bat hil zen atzo. 54 urteko gizonezko bat da hildakoa, eta Irungoa (Gipuzkoa) zen.\nGarraiolaria zen, eta asfaltatze lanak egiteko materiala eramaten zuen kamioian. Autonomoa zen, eta Campezo garraio enpresarako egiten zuen lan.\nBihotzekoak jota hil zen. Hiru sindikatutik nabarmendu dutenez, lan istripua izan da, ez da heriotza naturala izan: gaur egungo lan baldintzek eragindakoa ezbeharra izan da.\n«Argi daukagu errepideetako merkantzien garraioak urte luzez pairatzen daraman prekaritatea eta desregulazio basatia agerian daudela eta gaur egun bizi dugun egoerak onartu ezinezko egoera hori areagotu besterik ez duela egin».\nSindikatuak azpimarratu du COVID-19a dela-eta hartutako neurriengatik beharginak ez zuela lanean aritu behar, ez hura egiten ari zen lana eta ez asfaltatze lanak, eraikuntza lanak eta beste batzuk ere ez direlako lehentasuneko jarduerak.\n«Administrazioek beste alde batera begiratzen dute; ez dute benetako egoeraren arduradun egin nahi, baina argi geratzen da, behin eta berriz, ekonomia, produkzioa, langileon osasunaren gainetik jartzen dituztela», adierazi du Hiruk komunikabideetara bidalitako oharrean.\nSindikatuaren arabera, urtea hasi denetik hogei behargin hil dira, eta gaineratu du bik «zabor azpian» segitzen dutela, Zaldibarko zabortegiko luizian desagertutakoak gogoan. Lan istripuak eragozteko neurriak exijitu dizkio Eusko Jaurlaritzari.


1. gara profesionala diseinatzaile eta fabrikatzaileak iragazkia core fabrika hainbat daude.\n2.Our konpainiak 20 urteko ekoizpen eta garapen esperientzia du, industrial iragazkia elementu irteera 2000 eguneko unitateak irits daiteke.\nekoizpen ekipamendu modernoak 3.with, egin support premisa pean, kalitate handiko baliabideak integratzen gara, lehengaiak kontratazio, ekoizpen prozesatzeko eta amaitutako produktuaren onarpena link kalitatea egin osoko konbergentzia, berme kalitatezko produktuak premisapean, puntuala bermatzeko entrega, bezeroek ere eman dezake prezio lehiakorrak.\n4.Our produktu etengabe berritzen dira, produktu berriak apaletan daude, beroa produktu asko daude eskuragarri bezeroei beharrak desberdinak, Online puntuala erantzuna, offline komunikazio aukeran, eta gure onena egingo dugun zerbitzu eraginkorra eskaintzeko bezeroei.\n5.Provide Produktu pakete bezeroaren baldintza arabera, ematen pertsonalizatua marka zerbitzua bezeroei.\n6.Our konpainiak ere badu bat, kalitate handiko salmentak taldeak, logistika talde bat eta dokumentu ditu, dugu merkataritza negoziazioetan, ordena berandu jarraipena eta logistika garraio link osoko atrakatzeko lortzeko, bezeroei kalitatezko zerbitzu onena emateko gai izango da eskatzeko lortzeko.


Euskal Herria Bildu - Krisitik ateratzeko bidea demokrazia eta nazio eskubideak kontuan hartzen dituena da\nKrisitik ateratzeko bidea demokrazia eta nazio eskubideak kontuan hartzen dituena da\nEstatu Espainola, orain artean ezagutu gabeko, krisi ekonomiko, sozial eta instituzionalean sartuta dago.\nJendearen arreta eta debate politikoa krisi horren hiru ardatz nagusietara begira daude egun:\nKrisi ekonomikoa eta haren ondorioz hartu diren neurri neoliberalak eta zentralizatzaileak.\nEstatu eredua eta nazio aldarrikapenak.\nEredu politikoaren karga gaindiezina: ustelkeria.\nEstatu espainola, trantsizioa deitu zitzaion zera haretan, norbaitek lotuta eta ondo lotuta utzitzako sare juridiko eta politikoa da egun. Alderdi politiko bi izan dira eta dira oraindik sistema horren ustezko bermeak.\nGaur, alderdi horiek biak eta bipartidismoa, hainbat ardatz ekonomiko, sozial zein politiko dituen krisiaren ardatz bat gehiago dira.\nAlderdiekin batera bizi izan da ustelkeria alderdien poltsikoak betez, eta orain argitara atera da. Badirudi, ustelkeriari lotutako eskandaluek guztiz ezabatuko dutela aipatutako alderdi bi horiek duten sinesgarritasun apurra.\nEz dakigu Gobernuko Presidenteak zer egingo duen azkenean, baina dakiguna da, beldur dela Barcenasen paper famatuen gaineko azalpenak emateko.\nEta hortxe dago koska, hain zuzen ere: bai alderdi biek eta bai botere ekonomikoek hitzari, hauteskundeei, herritarren borondateari betetzeari eta, nola ez, herrien erabakitze eskumen askeari beldurra diote.\nRajoy, azkenean, Kongresuaren aurrera azalduko da, eta Rubalkabak ez du zentsura mozioa aurkeztu beharrik izango.\nEz da ezer aldatuko arazoaren sustraiak ez daudelako Rajoy edo Rubalcabarengan, herrien eskubideak ukatzen dituen eta ustelkeria medio, botere ekonomiko handiek bahituta daukaten estatuarengan baino.\nFrankismotik ukatu dute botere handiek politikaren balioa. Herritarren parte hartzean oinarritu behar lukeen benetako politikaren balorea. Estatu espainolean ez dago botere politikorik; izan ere, botere militarrak, elizak eta botere ekonomikoek behin eta berriro ukatzen dute botere hori.\nBestalde, erabakitzeko eskubidea ukazioak eta guztiontzako kafeak ezkutatu eta atzeratu baino ez dute egin saihestu ezin den errealitatea: hemen badira euren etorkizuna libre eraiki nahi duten nazioak.\nIzateko eskubidea ukatzea, herritarrei bai eurentzat eta bai ondorengoentzat zein estatus juridiko edo politiko nahi duten galdetu ezin izatea, itsasoa eskuekin gelditzeko ahalegina baino ez da.\nHonegatik guztiagatik hauxe aldarrikatu nahi dugu ERC, BNG eta Amaiurrek:\nEstatu espainolean benetako parametro demokratikoak ezartzea.\nHerritarren parte hartzean oinarritutako politika izan dadila ekimen politiko zein ekonomikoen ardatz nagusia.\nAzkenik, zelan ez, demokraziaren eraikuntzan ezinbestekoa denez, nazio bakoitzaren erabakitzeko eskubidea onartzea. Euren etorkizunari buruz galdetzeko eskubiderik ez ukatzea.\nOrdua heldu da beraz, eskubide nazionalak ukatzetik, estaturik gabeko nazio guztiak onartzera salto egiteko.


Beber | Garagardo Festa Sagües (Gros)\nMonjeen “Urre likidoa” bezala ezagutzen da. Garagardo hau Lager-erakoa eta Bock Bikoitza motakoa da, kolore ilun eta alkohol graduazio altukoa. Gozoki eta frutadun usain nabaria du zapore gozo eta pittin bat mikatzarekin.\nBavariakoa den lupuluaren zuhaitz erretxina usain leuna du. Zaporea berriz, ondo orekatzen da mikatza eta malta gozoarekin. %6 vol. alkohol kopuru du. Tradizionala den hori kolorekoa baina apur bat gogorragoa.\nTxigortua den garagardo gorri Irlandarra, gozoki eta frutadun zapore leunekoa. Oso freskagarria eta edan erraza da. Garagardo honen pinta bat bi kolpetan zerbitzatu beharra dago, garagardoak dituen dentsitate eta apar bereziak azaleratzeko.\nBitter Ale estiloko, Ale garagardoa. Edateko erraza da, zapore orekatua baitu gozoki txigortu eta mikaztasun handi baten artean. Amaiera ordea leuna du, frutadun zapore gozo batekin. Bereizgarriak ditu bere mikaztasun zaporea eta apar iraunkorrak.\nAle motako garagardoa da. Stout estiloa eta apar trinkoarekin. Zapore mikatz lehuna erregaliz kutsuekin, Irlandako tradizioei so eginez.\nMerkatuan bakarra den garagardoa dugu hau. Tequila kutsuek, zapore leun ezberdin bat eragiten diote. Garagardoa eta likoreen arteko balantzan kokatu genezake.\nAmbar kolore sakona du, malta txigortu usaina eta gozoki zapore gozo bat. Erregaliz kutsu bat ere somatu daiteke.\nUrre koloreko garagardoa. Oso orekatua berea den usain frutadun eta malta gozoaren artean.\n« lehenengoa ‹ aurrekoa 1 2 3 4 5 hurrengoa › azkena »


#Capaces15N, gaixo neuromuskularren gaitasuna ikusgarri egiten duen leloa | OSI EZKERRALDEA ENKARTERRI CRUCES\nInicio Biocruces Bizkaia #Capaces15N, gaixo neuromuskularren gaitasuna ikusgarri egiten duen leloa\n#Capaces15N, gaixo neuromuskularren gaitasuna ikusgarri egiten duen leloa\nAzaroaren 15a gaixotasun neuromuskularren eguna da, eta Biocruces Bizkaiko Gaixotasun Neuromuskularren Ikertaldeak bat egin du Gaixotasun Neuromuskularren Espainiako Federazioak (ASEM) gaixotasun horiek ezagutzera emateko antolatzen dituen jarduerekin. Gaixotasun neuromuskularren artean 150 patologia baino gehiago daude, eta paziente askori eragiten diete (Espainian 60.000 pertsonak baino gehiagok pairatzen dituzte, eta horietako asko haurrak dira). Hala ere, banaka, gaixotasun arrarotzat hartzen dira. Gaixotasun degeneratiboak dira; hau da, giharrei eragiten diete eta desgaitasuna sortzen dute, eta, oraingoz, gaixotasun gehienek ez dute sendabiderik.\nGure institutuko Gaixotasun Neuromuskularren Ikertaldea Duchenne-ren eta Becker-en distrofia muskularrak, distrofia miotonikoa eta VI motako kolagenoarekin lotutako miopatiak tratatzeko terapia berriak garatzeko lanean ari da. Pazienteen kultibo zelularren bidez lan egiten dugu terapia horiek ebaluatzeko, eta, beste metodo batzuen artean, gene-edizioa eta PCR digitala erabiltzen ditugu gaixotasunen eredu berriak sortzeko eta balizko tratamenduak aztertzeko, barne hartuta bai molekula txikien bidezkoak bai RNA terapiak. Lan hori osasun-langileekin, pazienteekin eta beste ikertzaile batzuekin elkarlanean egiten dugu, eta nazioarteko hainbat sare baliatzen ditugu horretarako. Urtero bezala, gaixotasun neuromuskularren eguneko kanpainan, sareetan aurkituko gaituzue egun hau beraiekin partekatzen.\nAurtengo leloa #Capaces15N da. Gure ikertaldeak erakutsi du gaixo neuromuskularrek gure gizarteari ekarpenak egiteko gaitasuna dutela: Andrea López Martínez doktoratu aurreko ikertzaileak gaixotasun neuromuskular bat du, eta distrofia miotonikoa tratatzeko terapiak bilatzen lan egiten du. Gaixotasunak ez dio eragotzi bere espezialitatean trebatzea, ezta nazioarteko egonaldiak egitea ere; orain, ezinbestekoa da gure lantaldean: artikuluak argitaratzen ditu, eta ikerketa-sareen kudeaketan eta zientzia-dibulgazioko jardueretan laguntzen du.\nNoticia anteriorI. Motako 4.000 pazientek baino gehiagok erabiltzen dituzte jada glukosa etengabe monitorizatzeko gailuak, eta Osakidetzak ii. Motako pazienteengana zabaltzeko asmoa du\nNoticia siguienteEuskadik COVID-19aren aurkako “HIPRA” txertoaren eraginkortasuna eta segurtasuna frogatzeko ikerketa-azterlan batean parte hartuko du


"Ez" esaten ikastea | Revista\n“Ez” esaten ikastea\nGizarte trebetasunak : "Ez" esaten ikastea\nBesteekin eraginkortasunez komunikatzea, zehatz eta enpatiaz, eta solaskideengan kutsu positiboa uztea gizarteko bizitzan dugun zeregin funtsezkoenetakoak dira. Prozesua konplexua da eta, bertan, ikasitako trebetasunak eta berezko talentuak artikulatu behar ditugu (hitzen eta keinuen hizkuntza menderatu, oportunitatearen dohaina, emozioen kudeaketa egokia, xarma pertsonala…). Gainera, bestea onartzeko eta ulertzeko behar den tolerantzia eta gure iritzi eta nahiak adierazteko gaitasuna uztartu behar ditugu. Pertsona askorentzat bi gauza daude oso zailak egiten, edo arazoak ekartzen dizkiete: bata mesedeak eskatzea da eta, bestea, “ez” esatea. Azken alderdi horri helduta, ezezko erantzunak emateak esfortzua egitea esan nahi du, izan ere, kosta ahala kosta, besteentzat gogoko izan nahi dugu, tolerante, ulerbera, atsegin eta prestu agertu nahi dugu. Beste arazo batzuk ere gehitzen dira ezetz esateko orduan, hots, lotsa eta autoestimurik eza.\nGaztea erantzukizun eta autonomi maila handiagoak barneratzen dituen heinean, ordea, zailago egiten zaio ezetz esatea. Beste planteamendu batzuk indartzen hasten dira, hala nola beharrezko ez diren arazoak saihestea, inguruan giro ona sortzea, besteen gustuko izatea, eztabaida gogorrak ekiditea… Arazoa joera hori gehiegi indartzen denean agertzen da, hau da, lotsa, erosotasuna edo pragmatismoa dela medio, ohitura bihurtzen denean.\nPertsona batzuek sufritu egiten dute zerbait egiteari uko egin behar diotenean, bai besteen itxaropenak zapuztu nahi ez dituztelako, bai “neurria” emango ez ote duten beldur direlako, ez dakitelako ezezkoa argudiatzen, edo alferkeria eta erosotasun hutsagatik. Funtsean, baloratuak eta maitatuak ez izateko beldurra da. Baloratzen, arreta ematen eta kontuan hartzen gaituztela jakiteko beharra dugu, baina horrek -sendotasunik gabeko autoestimu batek sortzen duen ilusioagatik- beti edozer gauza egiteko prest egotera eraman gaitzake eta, ondorioz, ez gara soilik besteen mendeko izango, baizik eta erakusten dugun irudi horren mendeko ere; horren arrazoia “ez” esateko eskubidea gauzatzeari uko egitea da. Mendekotasun horrek gure bilakaera pertsonala oztopatzen du, gure autoestimua leherrarazten du eta erantzukizuna askatasunez gauzatzea galarazten du, izan ere, askatasun horri esker izango ditugu besteekin harreman osasuntsuak eta orekatuak, zeinetan “bai” egoki iruditzen zaigunean “bai” esango dugun, eta “ez” esateko aukerari bizirik eutsiko dugun.\n“Ez” lehor bat esatea zakarregia izan daiteke; “ez” esan eta gero “bai” esatea komeni da, baita gure solaskidearen kontrako jarrera adierazteko bada ere, alternatibak proposatuz, gure argudioak konbentzituta eta tinko aurkeztuz eta defendituz, baina betiere inori min eman gabe eta gutxietsi gabe. Eta hori erruduntasunik sentitu gabe aurretiaz “ez” esateko gai bagara bakarrik lortu ahal izango dugu.\n“Ez” esan nahi dugunean eta, aitzitik, “bai” esaten badugu, gure “baietza” debaluatzen ari gara, izan ere, errutina hutsagatik, berez duen balioa kendu diogu. Eta gure “baietza” debaluatzea da sentitzen, pentsatzen eta iritzi propioak dituen pertsonak garen heinean dugun sinesgarritasuna bera debaluatzea. Besteen aurrean eta gure buruaren aurrean debaluatzea esan nahi du.\nToleranteak eta ulerberak izateko aukera emango digun oreka bilatu behar dugu, baina beti-beti gure ñabardurak eta desadostasunak adierazteko espazioa egokituz. Beti amore ematen badugu, gure buruari kalte egiten ari gatzaizkio. “Ez” esateko gaitasunik ez badugu, besteei berdin gerta dakiekeela uste izango dugu. Eta zer edo zer eskatzen edo esaten dugun bakoitzean baietz erantzuten digutenean zalantza izango dugu erantzuna egiazkoa ote den eta, are gehiago, gure solaskidearentzat garrantzitsuak ote garen.\nGure beharrekin konektatzeko, nahi eta behar dugunari erreparatu, une eta egoera bakoitzean nola gauden jakiteari lehentasuna emateko, “ez” esaten jakitea nahitaezko zaigu. Batzuetan, “ez” esatea behar-beharrezkoa da gure buruz ezagutzeko eta munduaren aurrean garen bezala agertzeko. Zintzotasun enpatikotik (solaskidearen egoerara hurbilduz), egiazko harremanak finkatuko ditugu, non elkarrizketa egiazkoagoa izango den, arinagoa eta konstruktiboagoa. Eta norekin aritu garen badakigula esan ahal izango dugu, baita aritu garen pertsona hori nola dagoen ere. Harreman hutsal gehiegi dago, formalegiak, adeitasunez eta manera onez mozorrotuta. Gauza bat da taldekoitasuna eta beste bat, guztiz desberdina, kosta ahala kosta “ondo geratu” nahiaren hipokrisia.


"LEGAL" PATATA TXIPEN EDIZIO MUGATU BERRIA – Potatoes News\nMSCHF, Brooklyn-en oinarritutako arte kolektiboak, produktuak, artelanak, argazkilaritza eta sare sozialak erabiliz adierazpen sozial ausartak egiten dituena, zaldi-haragiaren, larnoaren gaztaren edo arrain pozoitsuaren patata frijituen edizio oso mugatua kaleratu zuen.\nPatata patata frijitu berri hauen ideia markak gobernua eta jendeari zenbait gauza jateari eragozten dizkion moduak nabarmendu nahi zituenean sortu zen. Nahiz eta Amerikako Estatu Batuetan zaldi-haragia, larno-gazta eta arrain pozoitsua jatea legez kanpokoa den, patata frijituak %100 legezkoak dira oraindik, konpainiak agintzen du.\nMSCHF-ko ordezkariak oinarritzat hartuta, proiektuak hazteak ingurumenean duen eragin kaltegarria nabarmendu nahi du. animaliak haragia kontsumitzeko.\n«Patata frijituak zaporea eman daiteke edozerren gusturako. Beraz, zergatik ez dute txip-enpresa guzti hauek imajinaziorik eta bizitza errealean erraz jan ditzakegun zaporeak egiten jarraitzen dute? Ahosabaia zabaldu nahi genuen eta jendeari beste inon inoiz ezagutuko ez duen zaporea eman nahi genion», dio Dan Greenbergek, MSCHF-ko diru-sarreren zuzendari nagusiak, "legez kanpoko" txip-en atzean dagoen arte-kolektiboa.\nZaporeak izan arren, "Legez kanpoko" patata frijituak ez dute haragi produkturik. Zaldi-haragia eta fugu zaporeak beganoak dira, eta casu marzu begetarianoa.\nTags: PatatakARGITALPEN MUGATUA


Nire hamarrak eta zure hamarrak ... Txile berrian - Pledge Times\nNire hamarrak eta zure hamarrak … Txile berrian\nElisa Loncon maputxe herriaren Banderarekin, uztailaren 4an, Konstituzio berriaren osaketa-prozesuaren lehen saioan. / REUTERS / Ivan Alvarado\nPlanet Osoan Zehar Zabaldu Zen Notiziya. Victor Jara, Violeta Parra, Pablo Larrain, Gabriela Mistral, Roberto Bolaño, Figueroa, Claudio Bravo, Raul Ruizen herrialdeak Konstituzio berria izango du\nPolitika ofizio eta ogibide duten ia guztiekin mesfidaturik dabiltzanez, baina, mundu osoko parlamentu guztietan\nbazterrak harrotu dituen erabaki zorrotza hartu dute Txileko biztanleek: Konstituzioa herriak berak sortuko du, herriak hautatutako ordezkariek eztabaidatuko dute nolakoa nahi duten mende honetako euren aberria.\nHerriak eraikia izango da bertako Konstituzioa.\nHerria… they singled out. Hobe litzateke pluralean jartzea… Herriek. Estreinakoz Historian, lur bateko mendi, aran, kostalde, hiri, hiriburu eta basoetan bizi diren\nethnicity, gender, sinesmen orok esku hartuko dute Konstituzioa eratzen. Ez bakarrik gizonezko zuri katolikoek. Ez. Baita Picuncheek ere. Rapanuiek ere. Atakameñoek. Eta nola, ez, Maputxe harroek. Gehi emakumezkoek. Gehi genre kontuetan bitar system onartzen ez dutenek, gehi… denek.\nGerta liteke norbanako guztiak baino askozaz ahalmentsuagoak diren\nindar ezkutukoek ametsezko egitasmo hori zapuztea. Printzipioz ez du ematen lortuko dutenik, bear ondo eta hertsiki blindaturik baitira batzorde txostengileen zeregina, beren ordezkatzearen nondik norakoa eta sortzen duten izkribu handi horrek datozen garaietan izaniko duen so benetako pislamaua, politician etako berniko pisua.\n155 lagunek, ethnicity, gizarte-politika-gender guztietakoek,\ngorpuzten dute konstituzio biharkoa gauzatuko duen giza multzo intersgarria, beste herrialde frankok ispilu eta eredu hartutako txiletar iraultza paketsu horren eragile.\n155 horietatik, 96k maputxe herrikoa den\nElisa Loncon hizkuntzalaritzan doktorea, hautatu zuten president, gidari. Eta Elisak, txiletar ororen aurrean aurkeztu zen egunean,\nmaputxeen flag zuen esku batean eta bestean, mikrofonoa.\nSinboloz beteriko flag\nEderra da maputxeen flag.\nAukiñ Wallmapu Ngulam izeneko Lur Guztien Batzordeak deiturik, 50 artist 50 design ezberdin proposatu zituzten. Haien artean, 1991ean, egun\nWenufoye izenarekin ezaguna dena aukeratu zuen batzarrak. Wenufoye hitzak Zeruaren Kaneloa nahi du esan. Kaneloa maputxeen arbola sakratuetakoa da, urtean zehar, urtaroetan zehar berde dirauena, erretzen diren basoak, hustu egiten diren lurrak berpizten dituena, bere erro, enbor eta izerdiaren bitartez\nkasik bat ere ez da missing horretan flag: eguzkiaren horia; sakratua dena eta narotasunaren ikurra den urdina; jakinduria eta oparotasuna adierazten dituen zuria; indarra, borroka, oroimena azaltzen dituen gorria: emetasuna eta emankortasuna babesten dituen berdea.\nBaina bada gehiagorik zapi bedeinkatu horretan: puntu kardinalak markatzen dituen Cultrún izeneko danborra eta idazkera beraren berri ematen digun Andeetako gurutzea.\nElisak ez zuen nahikoa sinbolo horiekin.\nSakon ikasi ditu gaztelaniatik at Ameriketan mintzatzen diren hizkuntzak. Txileko eta Europako hainbat eta hainbat Unibertsitateko ikasle ohi fin honek ikertu ditu hizkerak, doinuak, dialektoak. Bere diskurtsoan, Askatasunaren alde, Etorkizun garbi baten alde, Berdintasunaren alde, gizakion menpe izango ez den Planeta baten alde berba egiterakoan,\nbere maputxe mintzaira erabili zuen. Entziklopedietan esan, esaten da Elisak oihukatu zituen\n‘Mari Mari Kom pu che’ hitz horiek agurra esateko mod bat direla, besterik ez.\nOker will say, discharge, entziklopedia horiek. Egia salutatzeko was bat dela baina ez du soil-soilik ‘kaixo,’ zer modularz ‘edo halako zerbait esan edo galdetu nahi. Adiera ederragoa dute hitz horiek. Ederragoa eta sakonagoa, Ikus, dasta ezazue:\nZure hamarrak, nire hamarrak… Zure eskuetako hamar hatzamarrak eta nireak…\nElkarturik, elkarrekin. Berdinetik berdinera. Bertatik bertara gaude denok. Mintza gaitezen argi. Egin dezagun berba begietara so gaudela.\nEz da modular txarra konstituzio bat sortzen hasteko. Ez dezatela indar ezkutuko maltzurrek zapuztu ametsa …


Atal honetan deskribatzen da nola erabili garbitze automatikoaren funtzioa unitate nagusirako eta elikagailurako.\n(Ezarp./Gorde) <Doitzea/Mantentzea> <Mantentzea>\nMarrak agertzen badira elikagailuarekin eskaneatutako dokumentu originaletan edo inprimatutako paperean, sakatu <Garbitu elikagailua>. Elikagailua garbitzea\n<Garbitu finkatzeko presio-zilindroa>\nInprimatutako papera zikina badago, sakatu <Garbitu finkatzeko presio-zilindroa>.\n＜Jatorrizkoa esk. eremua garbitzeko metodoa＞\nIkusi beira nola garbitzen den erakusten duen bideoa.\n(Ezarp./Gorde) <Doitzea/Mantentzea> <Mantentzea> <Egiaztatu metodoaren mantentzea>\nDemostrazio-bideoa jartzen du martxan, tonerraren kartutxoak aldatzeko metodoa azaltzeko. Demostrazio-bideo hau jarri dezakezu martxan, nahiz eta ordeztea beharrezkoa ere ez den; horrela, prozesua aurretiaz ulertuko duzu.\n<Aldatu zabor-tonerraren edukiontzia>\nDemostrazio-bideoa jartzen du martxan, tonerra botatzeko edukiontzia ordezteko metodoa azaltzeko. Demostrazio-bideo hau jarri dezakezu martxan, nahiz eta ordeztea beharrezkoa ere ez den; horrela, prozesua aurretiaz ulertuko duzu.\n<Kendu trabatutako papera (adibidea)>\nDemostrazio-bideo bera jartzen du martxan, trabatutako papera kentzeko metodoa azaltzeko. Demostrazio-bideo hau jarri dezakezu martxan, nahiz eta papera trabatuta geratzen ez den; horrela, prozesua aurretiaz ulertuko duzu.\n<Kontrolatu hauteman den kondentsazioa>\nEzarri kondentsazioa kentzeko prozesua hasi behar den makinan kondentsazioa hautematen denean. Modu hau <Bai> aukeran ezarriz gero, kondentsazioa kentzeko prozesua automatikoki burutuko da.\nKondentsazioa kentzeko prozesuan zehar, baliteke inprimatzea behar bezala ez gauzatzea eta, horren ondorioz, papera hutsik ateratzea.\nModu hau <Bai> aukeran ezarrita dagoenean kondentsazioa kentzeko prozesuaren efektua mantentzeko, eduki makina piztuta.\nKondentsazioa kentzeko prozesuan zehar inprimatzen diren lanak <Konden. hautematen denean murriztu beharreko lanak> ezarpenek mugatzen dituzte.\n<Jasotako lanak soilik>: <Erabili faxeko memoria-babesa>/<Erabili I-faxeko memoria-babesa> ezarpenen konfigurazioa zeinahi ere den, jasotako fax/I-fax datuak RX postontziko memorian gordetzen dira, eta ezin dira kondentsazioa kentzeko prozesuan zehar inprimatu. Ezin dira zehaztutako orduan automatikoki sortzen diren txostenak inprimatu.\n<Lan guztiak>: Kondentsazioa kentzeko prozesuan ezin dira inprimatze-datu guztiak inprimatu.\n<Bai> aukeratu eta <Ados> sakatzen baduzu, kondentsazioa kentzeko prozesua berehala egin nahi duzun edo ez galdetzen duen pantaila bistaratzen da. Kondentsazioa kentzeko prozesua berehala hasi nahi baduzu, sakatu <Bai>.\n> Ezarpenak/Gordetzea > <Doitzea/Mantentzea> > <Mantentzea>


SAN ANDRES ELIZA - Zizur Nagusiko Udala HOME\nZizur Nagusiko parrokia-etxea San Andres apostoluari eskainia da. Santu hori Betsaidan jaio zen, Galilean, Genesaret lakuaren ertzean. Familiak etxea zuen Cafarnaun, eta bertan hartzen zuen ostatu Jesusek, hirira predikatzera joaten zenean. Andres izan zen, San Juan Ebanjelariarekin batera, Jesusen lehen dizipulua, eta hori ohore handia du.\nEraikinaren kanpoaldean, portada da elementu garrantzitsuena; arku zorrotz batek ematen dio turuta-itxura, eta hostailaz apaindutako kapiteletan eusten da. Eraikinaren ataria silarritan oinarritutako puntu-erdiko bi arkuk eta alboko arku batek osatzen dute.\nElizaren dorrea, itxura sendokoa, urrutitik ikus daiteke. Bi kontrahorma, leiho bat eta kanpai ugari ditu. 1707. urtean, gatazka-iturri izan ziren kanpai horiek, Esteban Garzaronen eta Zizur Nagusian hasikina kobratzen zuen Fermín de Arteta abadearen artean. Estebanek 532 erreal eskatzen zizkion Fermini, hori izan baitzen Clemente Quintana kanpaigile maisuak elizarako egindako kanpai nagusiaren galdatze-lanen kostua. Urte horretan bertan, kaperen zenbait albo eta elizaren aurrealdeak margotu ziren. 1752an, beste kanpai bat erosi zuen kontzejuak, 530 erreal ordainduta.\nElizaren sarrera apaintzen duen harria 1772an egin zen. Urte asko geroago, 1948an, Jose Yaben herriko alkate zela, ordulariaren dorretxoa konpontzea onartu zen. Konponketa-lan horrek 400 pezetako kostua izan zuen.


Gaur artekoa bildu, segitzeko | Kultura | Berria\nGaur artekoa bildu, segitzeko\n'Bertsolaritza feminismotik (bir)pentsatzen' liburua kaleratu du UEUk. Miren Artetxek eta Ane Labakak koordinatu dute, eta bertso bana duten hamalau artikulu bildu dituzte\nBistan da gaia mahai gainean dagoela: denbora da bertso mundua genero ikuspegiaz hitz egiten hasi zela; denbora, mugimendu zein akademia feministaren eta bertsolaritzaren arteko zubiak eraikitzen hasi zirela. Are, zubiak geroz eta sendoagoak dira, Miren Artetxe Sarasola eta Ane Labaka Mayoz bertsolari eta ikerlarien ustetan. Horren adierazle izan zen iazko udan UEUren eskutik Iruñean egindako ikastaroa: Bertsolaritza genero-ikuspegitik. Eta hark izan zuen arrakastaren ondorio da Bertsolaritza feminismotik (bir)pentsatzen liburua, Artetxek eta Labakak koordinatu eta UEUk plazaratu duena. Labakaren esanetan, ikastaroaren helburu berari erantzuten dio argitalpenak: «Gogoetarako eta eztabaidarako materiala biltzea izan da helburu nagusia. Alde horretatik, etor daitezkeen ikerketa, gogoeta eta praktika feminista gehiagoren pizgarri izatea nahi dugu».\nHortik dator, hain zuzen, liburuaren izenburuan azpimarratu duten ideia, (bir)pentsatzearena. Gaia berria ez den bezala, aldarrikatu dute auzia kuotez eta emakumeek plazan duten tokiaz harago doala: «Bertsolaritzaz eta feminismoaz hitz egitea, lehenik eta behin, bertsolaritzaz hitz egitea da. Bertsolaritzan ageri diren genero desberdinkeriak agertzearen bidez, gure kulturaz eta gizarteaz ere hitz egiten ari gara». Denera, hamalau artikulu bildu dituzte liburuan, eta aniztasuna bilatzeko ahalegina egin dutela nabarmendu du Labakak, gaien zein formatuen aldetik. Apropos egin dute, zenbait dikotomia puskatzeko: «Bizipenak vs gogoeta, adituak vs arituak, akademia vs herri jakintza... Guztiei egin nahi izan diegu leku».\nLau ataletan sailkatu dituzte hamalau artikuluak. Lehengoa, oraingoa (eta tartekoak) izendatu dute aurrenekoa, eta, Labakaren hitzetan, «bertsolaritza gaur egun ezagutzen den modukoa izaten hasten den garaiko emakumeen lekurik ezetik egungo bertsolaritzan emakumeek duten leku(txo)ra» arteko bilakaera marrazten du. Atala zabaltzeko, Irati Majuelo Itoizek Carmen Larriñaga Odriozola «aitzindariaren» artikulu bat itzuli du: Bertsolaritza: maskulinitatearen habitat. Beste lau artikulu datoz ondotik: Elixabete Perez Gazteluk Joxepa Antoni Aranberri Xenpelar bertsolariari buruz idatzi du; Kristina Mardaras, Arantzazu Loidi eta Estitxu Arozenak Iruñeko ikastaroko mahai inguruan esandakoak bildu ditu Nerea Ibarzabal Salegik; Maialen Lujanbio Zugastik egun emakumeek bertsolaritzan duten lekua ulertzeko gakoez gogoetatu du; eta, azkenik, Harkaitz Zubiri Esnaolak bertsolaritzari buruz egindako azterketa soziologikoaren emaitzak oinarritzat hartuta idatzi du. «Haren arabera, ebidentziek iradokitzen dute genero ikuspegitik aurrerapausoak eman diren arren nabarmena dela oraindik asko dagoela egiteko», aurreratu du Labakak.\nEmakume* gorputz eta ahotsek esan (ezin) dezaketena du goiburu hurrengo atalak, eta biltzen dituen lau artikuluek «emakume gorputz eta ahotsetatik esan daitekeenari buruz, esan denari buruz eta esan ezin denari buruz» dihardute, Artetxeren esanetan. Jone Miren Hernandez Garciak, Oihana Iguaran Barandiaranek, Maite Berriozabal Berrizbeitiak eta Labakak berak hartu dute parte atal horretan, eta, besteak beste, ahotsak bertsolaritzaren «modernizazioan» izandako eraginera, gai jartzailetzara eta umorera jaitsi dute fokua.\nHiru artikulu datoz hirugarren atalean, Desautorizazio(eta)tik ahalduntze kolektibo(eta)ra deituan: Uxue Alberdi Estibaritzek Kontrako eztarritik liburuko oinarri teorikoa batu du; Artetxek azken urteetan emakume bertsolarien ahalduntze bidean mugarri izan diren uneei buruzko irakurketa bat egin du; eta Maider Arregi Markuletak, Maite Martinez Etxebarriak eta Izar Alguero Txibitek Bertstxortan saioekin izandako bizipenez idatzi dute.\nLiburua bukatzeko, Mariz Luz Esteban Galarzaren testu bat eta Iratxe Retolaza Gutierrezen beste bat jaso dute Kanpo begiradak atalean; hurrenez hurren, antropologia feministaren eta literatur kritika feministaren talaietatik heldu diote gaiari bi ikerlariek.\nArtetxek adierazi du asmoa «ahalik eta libururik koralena» osatzea izan dela hasieratik. Horri erantzunez, testu bakoitzaren hasieran artikuluari buruzko bertso bat sartzea erabaki dute; «emakume bertsolarien kolektibotasuna» aldarrikatu eta bistaratzeko.


Haziaraba in the Mapping jaialdiaren lehen edizioa aurkeztu dute, Gasteizen - KULTUR SHAREA\nLehen edizio honetan antzezpenak, hitzaldiak, ikastaroak eta lantegiak izango dira, azaroaren 2tik abenduaren 5era bitartean.\nHaziaraba in the Mapping jaialdiaren lehen edizioa aurkeztu dute Gasteizen, Haurtxoak Proiektua zikloaren “bilakaera naturala” da, Estibaliz Canto Gasteizko kultura zinegotziaren arabera. Programa hori azaroan egin ohi zen Udalaren Antzoki Sarean, eta finkatuta zegoen hiriko kultur egutegian. “Ekimen berriaren bidez, 1 eta 6 urte bitarteko umeei eta haien familiei arte eszenikoetara hurbiltzeko aukera eman nahi diegu, eta, horrela, ikusle berriak sortzen lagunduko dugu, Gasteizen ez ezik, baita lurralde osoan ere”, gaineratu du Cantok.\nProgramak Mapping Europa Sortzailea proiektuaren barruko lau koprodukzio aurkeztuko ditu Nazioarteko 46. Antzerki Jaialdian, baita beste ikuskizun bat eta ikastaro bat ere; proiektu horrek Europako 17 herrialdetako 18 bazkide biltzen ditu.\nUdal antzokietako egitaraua azaroaren 20an, larunbata, hasiko da: Teatro Paraisok Leihoak lana eskainiko du Federico García Lorca antzokian. Hilaren 21ean, berriz, La Petita Malumaluga taldeak hartuko dio lekukoa; La luna en un cazo proposamena aurkeztuko du, Felix Petite antzokian. Biak 2 eta 5 urte bitarteko haurrentzat dira.\nHurrengo asteburuan beste hiru emanaldiz gozatu ahalko dute Gasteizko ikusleek. Hilaren 27an, arunbata, Herbeheretako De Stilte konpainiak Espera un minuto lana taularatuko du Felix Petite antzokian; 28an, Poloniako Teatr Animacji taldearen Susurros en el bosque ikusi ahalko da Federico Garcia Lorca antzokian, eta Alemaniako Helios Theater taldearen Frü Stück, Felix Petite antzokian. Lehenengo biak 1 eta 3 urte bitarteko haurrentzat dira, eta azkena, 3 eta 5 urte bitartekoentzat.\nObra bakoitzaren bi emanaldi eskainiko dira, 12: 30ean eta 18:30ean.\nUdalaren Antzoki Sarearen egitaraua arte eszenikoetako profesionalei zuzendutako ikastaro batekin osatuko da: Jesus Nieto sortzailearen Irudien dramaturgia. Azaroaren 21etik 23ra bitartean izango da, Federico Garcia Lorca antzokian.\nJaialdiak hainbat jarduera osagarri antolatu ditu, hala nola Kulturarekin hazi. Artearen eta jolasaren balioa lehen haurtzaroan gaitzat duen hitzaldi kolektiboa. Hainbat eskola, familia eta kultura-testuingurutan lehen haurtzaroa arteekin lotzeko duten hausnarketak eta esperientziak azalduko dira, nazioartekoak eta tokikoak. Azaroaren 2an izango da, 18: 00etan, Ignacio Aldecoa kultur etxean. Teatro Paraisok testuinguruan kokatuko ditu Irene Fernandezek (Createctura) eta EHUko Heziketa ikerketa-taldeak (Ainhoa Gomez Pintado) aurkeztutako proiektuak.\nBestalde, arte berrikuntzarako Kunarte zentroak, 0-6 urte bitarteko umeei eta haiekin doazen helduei zuzenduta, estatu mailako sorkuntzak eta egonaldi artistikoak hartuko ditu, baita Bartzelonako Zinema eta Hautzaro jaialdiarekiko lankidetza ere. Boloniako (Italia) Haurrentzako Liburuen Nazioarteko Azokak sortutako Umeak, ikusle erakusketak, topaketa kulturalek, lantaldeek, instalazioek eta arte esploraziorako lantegiek ere osatzen dute jaialdiaren programa, umeak etorkizuneko ikusletzat ez ezik gaurko ikusletzat ere jotzeko xedea lortzearren.\nEtorkizunari begira, azaroaren 16rako topaketa bat proposatu da, Agertoki berriak irudikatuz gaiaren inguruan. ikus-entzuleek programazio eszenikoan aktiboki parte hartzea da asmoa, ikuskizunak eskaintzen dituztenen (programatzaileak eta artistak) eta umeekin batera antzerkira doazenen (familiak eta irakasleak) arteko hausnarketa eta interakzioa bultzatuz.\nHaziaraba in the Mapping Jaialdiak Araban eskainiko duen programari dagokionez, umeentzako estimulazio artistiko goiztiarreko landa-jaialdiaren laugarren edizioa aipatu beharra dago, 0 eta 5 urte bitarteko umeei eta haien familiei zuzendutakoa. Proiektu kolektibo hori Arabako Foru Aldundiaren Kultura Planean sartuta dago, eta Arabako bederatzi udaletako eragile artistiko eta kulturalek, familiek eta haur-eskolek parte hartzen dute: Agurain, Amurrio, Aramaio, Iruña Oka, Bastida, Laudio, Oion, Legutio eta Dulantzi.\nArabako udalerri horietan diziplina arteko programazio bat prestatu da, besteak beste, hainbat musika-estilotako hiru musikari arabarren kontzertua: Laura Marcos (oboea), Koldo Uriarte (teklatua) eta Sergio Lopez de Landatxe (perkusioa) musikariek beren sormena batu dute soinu-unibertso bat sortzeko, txikiak horretan murgildu eta atseginez nabigatu ahal izateko.\nHorietaz gain, Teatro Paraisoren Ventanas eta Bihotz bihotzez ikuskizunak taularatuko dira Arabako herri horietan.\nTags: Haziaraba in the Mapping\nEuskal kultur sorkuntzaren transmisioa sendotzeko jardunaldiak aurkeztu dituzte\nLau estreinaldi Azpeitiko Euskal Antzerki Topaketetan


Osoko bilkura izango da bihar - Legorretako Udala\nOsoko bilkura izango da bihar\n2017 Ekainak 28\nEkaineko ohiko bilkura izango da bihar udaletxean, 19:00etan. Hauxe da gai zerrenda:\n1.- Esango diren batzarren akta minutak onartzeko proposamena:\n2016-08-29ko ezohiko batzarra\n2017-04-27ko ohiko batzarra\n2.- Azken ohiko batzarretik gaurdaino alkatetzak emaniko ebazpenen berri ematea. (B17/00096- B17/00184)\n3.- EAJ-PNV taldeko Izaskun Zubeldia Otegik zinegotzi karguari uko egitearen kontu ematea.\n4.- Legorretako Udalaren Euskararen erabilera normalizatzeko plana onartzeko eta jarraipen batzordea osatzeko proposamena.\n5.- 2017ko udal Aurrekontuaren 02/2017 Kreditu Aldaketa espedientea onartzeko proposamena.\n6.- Gipuzkoako Foru Aldundiko Ogasun eta Finantza Departamentuaren eta Legorretako Udalaren arteko lankidetza-hitzarmenaren barne, legezko ordezkarien erroldara sarbidea edukitzeko eranskina onartzeko proposamena.\n7.- Informazioaren, administrazioaren eta kudeaketa elektronikoaren esparruko zerbitzuak elkarri emateko Euskal Autonomia Erkidegoko administrazioaren eta Legorretako Udalaren arteko lankidetza-hitzarmenaren onarpen proposamena.\n8.- Energia elektrikoaren hornidurari buruzko kontratu eratorria urte batez luzatzeko proposamena.\n9.- Euskal Autonomia Erkidegoko Tokiko jasangarritasunerako konpromisoa berritzeko akordioaren atxikimendua onartzeko proposamena; “Udalsarea 21 Jasangarritasunerako Udalerrien Euskal Sarea”.\n10. - Iraileko ohikoa Batzarraren data aldaketa proposamena.\n11. Legorretako Udaleko giza baliabideen plan estrategikoa onarpen proposamena.\n12. - Erregu eta galderak.\nTraste zaharrak ateratzeko egutegia: 2017ko hiruga...\n2018 Irailak 06 Garagardo azoka izango da datorren asteburuan\n2018 Ekainak 30 Astelehenean autobusa egongo da Ezkiagaren hiletara joateko\n2018 Ekainak 29 Patxi Ezkiaga idazle eta Legorretako seme kutuna hil da


Baserria - Euskonews\nBaserria Baserria * Pantxi Altube Baserriaren inguruan aurkezten dogun monografiko honetan, baserriak historian zehar izan dauen garrantzia aipatu eta batez ere dauen etorkizuna erakutsi gura da. Argazkia: nekatur.net Urteetan zehar, Euskal Herrian Baserriak paper bikoitza bete izan dau. Alde batetik, kultura gizarte papera, gure nortasunarekin lotuta dagozan hainbat tradizio eta ohitura mantenduz, eta bestetik paper ekonomikoa, lehen sektorearen testigu legez. Hau da, Baserria era bitara ikusi izan da, "Erakunde" modura eta "Esplotazio" bezala. "Erakunde" modura, Baserriaren papera oso garrantzitsua izan da gure paisaia eta gizartea mantentzerakoan. Nahiz eta jarraian aurkeztuko doguzan gaien artean Baserriak historian zehar izan dauen garrantzia adierazteko ez dogun aipamen zehatzik egingo, sarrera honetan adierazpen berezi bat egitea gustatuko litzakigu historikoki gure antolaketa giza kulturalean izan dauen eragina aipatuz. Argi dago Baserriak berak, Baserriko lanek eta Baserriaren inguruko antolaketa ereduek (familia, auzoak, auzolana, jaiak, ....) eragin zuzena izan dabela urteetan zehar gaur egungo Euskal Herriko giza eta lurralde antolaketa zehaztu eta mantentzerakoan. Beste alde batetik, "Esplotazio" bezala ere garrantzi haundia izan dau Baserriak gure artean. Gure paisaian zehar sakabanatuta agertzen diran baserriak gure lehen sektorea osotzen daben enpresak dira. Euskal Herriko gizarteak orokorrean arlo ekonomiko guztiak enpresa txikietan oinarrituta garatu dauz eta lehen sektorearen kasuan ere, Baserri bakoitza, lehen sektoreko familia enpresa txikia izan da. Belaunaldiz belaunaldi enpresa hauen jarraipena familian bertan eman da, bertako ohitura eta jakinturia guztia gurasoengandik semeengana pasatuz. Argazkia: Horticultura Alberro Baratzaintza Honek urte eta mendeetan zehar landu eta hobetutako teknika eta jakituria mantentzen lagundu dau, baina argi dago honetaz aparte, edozein Sektore ekonomiko bere osotasunean edo bertako enpresa baten garapenabultzatzerakoan, beste "laguntza" gehigarri batzuk ere izaten dirala beharrezkoak: enpresarien profesionaltasuna landu, teknologia berriak erabili, produktuak hobetu,... Hori dala eta, azkenengo urteetan zehar gure lehen sektoreari laguntza hauek errazteko asmoz, badira gure artean formakuntzan, kalitatezko produktuen garapenean, produkzio teknika berrien aplikazioan, teknología berrien garapenean, eta arlo ezberdinetan lanean dabiltzan hainbat pertsona eta erakunde. Hemen aurkezten dugun Web orrialde honetan agertzen direnak, laguntza horren adibidea baino ez dira, Baserriaren garapena eta iraupena helburutzat daben pertsona eta erakunde talde bat. Pantxi Altube, MENDIKOI Euskonews & Media 169.zbk (2002 / 5 31 / 6 7) Eusko Ikaskuntzaren Web Orria


Irekia Eusko Jaurlaritza - Gobierno Vasco :: Osasun sailburuak kezka agertu du lagun taldeetan eta aisialdi-guneetan gertatzen ari diren kutsadurengatik\nOsasun sailburuak kezka agertu du lagun…\nOsasun sailburuak kezka agertu du lagun taldeetan eta aisialdi-guneetan gertatzen ari diren kutsadurengatik\n\nOsasun sailburuak kezka agertu du lagun taldeetan eta aisialdi-guneetan gertatzen ari diren kutsadurengatik Iturria: Irekia\n\nNekane Murga Osasun sailburua Radio Euskadiko "Boulevard" saioan elkarrizketatu dute gaur. Bertan, koronabirusak Euskadin bizi duen egoera aztertu du.\nGaur goizean Radio Euskadiri eskainitako elkarrizketan, Nekane Murga Osasun sailburuak kezka agertu du lagun taldeetan eta aisialdi-guneetan gertatzen ari diren kutsatzeengatik, eta aitortu du gazteen arteko kutsadurak direla kezka gehien sortzen dutenak, beren ohitura sozialengatik eta mugikortasunagatik. "Kontrolatzeko zailak izan daitezke", gaineratu du.\nNekane Murgak argitu duenez, kutsatutako pertsonen kopurua maiatzean zenbatutakoen antzekoa bada ere, orain egoera bestelakoa da. Hala, une honetan, baheketei eta kontaktu estuei egiten ari diren PCR probei esker kasuak detektatzen ari direla azaldu du. "Ez da gauza bera 60 kasu maiatzean edo orain, une honetan izozmendiaren zati bat gehiago ikusten dugu", adierazi du. Horren harira, azpimarratu du hau ez dela bigarren bolada bat, kontrol sistema martxan dagoela.\nMaskara nahitaez erabiltzeari dagokionez, Osasun sailburuak azpimarratu du beti erabili behar dela maskara. "Zalantzaren aurrean maskara erabili behar da", gaineratu du. Zentzu horretan, Murgak esan du birusa maizago zirkulatzen hasi dela eta, egoera kontrolpean badago ere, ez dela gehiago joaten utzi behar. Hala, herritarrei esfortzu bat egiteko eskatu die.\n¿No sería mejor que se escuchasen las preguntas del periodista?\nintervencion_murga_radio_eu... behera kargatu (20 MB)\nmurga_radio_euskadi.jpg 700 KB (jpg)\nOsasun sailburua kezkatuta agertu da kutsatzeen goranzko bilakaerarekin


"Agur 78" ekimena oztopatu du Gasteizko Udaltzaingoak\n2018ko uztailaren 22a, igandea | Ordua Euskal Herrian 01:03:36\nErregimenaren aurkako ekimenean parte hartzen ari ziren sei lagun atxilotu dituzte udaltzainek, identifikatzeari uko egin ostean. Batzuei mozal legea ezarriko dietela jakinarazi du Hala Bedi Irratiak.\nHainbat lagun bildu ziren Katedral Berrian. (Argazkia: Hala Bedi Irratia)\n“1978ko erregimenari amaiera ematen laguntzeko” asmoz antolatutako ekimena martxan jarri dute, atzo, urriaren 12an, Gasteizen. Bi eguneko egitaraua osatu dute, eta mahai- inguruak, ekitaldiak eta bideo proiekzioak izango dira, besteak beste. Eguerdiko hamabietan manifestazioa egin ostean, Katedral Berrian ekintzak antolatu zituzten. Hasiera batean, gaua bertan pasatzeko asmoa zuten. 18:30tan, ordea,udaltzainek Katedral Berrira hurbildu eta tentsio uneak izan ziren; kanpaldia bertan behera uzteko agindua eman zuten. 21:30tan sei lagun atxilotu zituzten identifikatzeari uko egiteagatik. Egoeraren aurrean, antolatzaileek egitaraua bertan behera utzi eta 23:00tan Gasteizko Alde Zaharrean kazeroladara joateko deia luzatu zuten.\nUrriaren 13rako hitzaldiak, bazkaria eta mahai-inguruak zeuden antolatuta. Momentuz Gasteizko Gaztetxean dira biltzekoak, 11:30ean, egoera aztertu eta egitarauarekin aurrera jarraitu ahal ez erabakitzeko.\nKanal honetan artxibatua: Gasteiz\n2018-07-20 | Arabako Alea\nAuzokideek hainbat aldiz eman dute abisua etxebizitzatik ateratzen zen usainagatik; astelehenean joan ziren Gasteizko Udaleko teknikariak.\n2018-07-10 | Hala Bedi\n"Zaharraz harro", jai eredu alternatibo bat bizitzeko aukera\nUda badator, eta udarekin batera herrietako eta auzoetako jaiak. Jai ereduaren eztabaida mahaigaineratzen da, beraz, garai honetan. Jai eredu alternatiboak bultzatzen dira herri mugimenduetatutik?\n2018-06-24 | Jon Aranburu Artano\nOrainaldian dokumentala. Egileak: Iñaki Landa, Mikel Buruaga eta Gindi Auzmendi. Maiatzaren 30ean Gasteizko Florida zinematan eman zen lehenengoz.


LibreOffice Calc-eko errore-kodeak\nLibreOffice Calc-eko errore-mezuen ikuspegi orokorra da ondorengo taula hau. Errorea kurtsorea kokatutako gelaxkan gertatzen bada, errore-mezuaEgoera-barran agertuko da\nGelaxka ez da nahikoa zabala edukia bistaratzeko.\nKalkuluaren emaitzak definitutako balio-bitartea gainditzen duenean.\nKonpilatzailea:formula barneko token kopurua (hau da, eragileak, aldagaiak, parentesiak) 8192 baino handiagoa da.\nKonpilatzailea: formulako barneko identifikatzaile baten tamaina 64 KB baino handiagoa da. Interpretatzailea: katearen eragiketaren emaitza 64 KB baino handiagoa da.\nZenbakizko datu gehiegi dituzten ordenatze-eragiketa (geh. 100000) edo kalkulu-pilaren gainezkatzea.\nAldagaia ez dago erabilgarri\nDefinizioari ez dagokion balio bat dauka formulak, edo formulan erreferentziatutako gelaxka batek testua dauka zenbaki baten ordez.\nKonpilatzaile-kode ezezaguna sortu du konpilatzaileak.\nFormulak zuzenean edo zeharretaka bere buruari erreferentziatzen dio eta Iterazioak aukera ez da LibreOffice - HobespenakTresnak - Aukerak - LibreOffice Calc - Kalkulatu pean ezartzen.\nHelburuko balio bat falta da funtzioan, edo erreferentzia iteratiboak ez dira heltzen gutxieneko aldaketara ezarritako gehieneko urratsen barruan.\nerreferentzia baliogabeak (Err:524 jarri beharrean #ERREF jartzen du gelaxkan)\nKonpilatzailea: zutabe edo errenkada baten deskripzioaren izena ezin da ebatzi. Interpretatzailea: formula batean erreferentziatako gelaxka duen zutabea, errenkada edo orria falta da.\nizen baliogabeak (Err:525 jarri beharrean, #IZENA? jartzen du gelaxkan)\nIdentifikadore bat ezin izan da ebaluatu (adib. erreferentzia baliogabea, domeinu-izen baliogabea, zutabe/errenkada etiketa baliogabea, makrorik ez, dezimal-bereizle faltsua, osagarria ez da aurkitu).\nInterpretatzailea: erreferentziak, hala nola gelaxka batek beste bat erreferentziatzen duenean, gehiegi kapsulatuta daude.\n/ zatiketa-eragilea izendatzailea 0 bada\nBeste funtzio batzuek ere errore hori ematen dute, adibidez:\nVARP argumentu batekin baino gutxiagorekin\nSTDEVP argumentu batekin baino gutxiagorekin\nVAR bi argumentu baino gutxiagorekin\nSTDEV bi argumentu baino gutxiagorekin\nSTANDARDIZE stdev=0 balioarekin\nNORMDIST stdev=0 balioarekin\nTitle is: %PRODUCTNAME Calc-eko errore-kodeak


Araxes paper-fabrika - Wikipedia, entziklopedia askea.\n43°07′14″N 2°04′29″W / 43.1204777°N 2.0748033°W / 43.1204777; -2.074803343°07′14″N 2°04′29″W / 43.1204777°N 2.0748033°W / 43.1204777; -2.0748033\nAraxes paper-fabrika, Gipuzkoako Tolosa udalerriko lursailetan dagoen paper-fabrika bat da. Tolosan egonagatik, Leaburuko Txarama auzoko hirigunetik gertu dago, Tolosako Amarotz auzotik Lizartzara doan errepidean eta Araxes ibaiaren bazterrean.\nXIX. mendean ireki zen, aurre errota bat zegoen lekuan. Latengiak auzoaren etorkizunean eragin zuen, Txarama baserri giroko auzoa izatetik, gaur egun ere hala izaten jarraitzen du, nolabaiteko industria-kolonia izan zen; lantegia ezarri zutenean enpresak berak etxebizitza batzuk eraiki zituen, argia jarri zuen, eta paper fabrikan lan egiteko biztanleak erakarri zituen.\n1980ko hamarkadara arte lantegiak herritarrentzako eraikin publikoak izan zituen, alegia, paper fabrikak eraiki eta ondoren langileen esku geratutako etxebizitzak, lantegiak egindako kapera bat, kultur etxea, zine areto txiki bat, etab. Halere, 1990eko hamarkadaren hasieran Tolosaldean parper-fabrikek jasandako krisi latzaren eragina izan zuen, eskualde honetako paper-fabrika ugari itxi baitziren.\n1990ean behin betiko itxi zen, baina eraikinak bertan dirau.\n2017ko uztailaren 18an Eusko Jaurlaritzak monumentu izendatu zuen, Sailkatutako Kultura Ondasuna.\n2.1 Fabrikaren nukleoa\n2.2 Azpiegitura hidraulikoak\n2.3 San Luis eliza\n2.4 Espazio libreak eta aisialdikoak\nAraxeseko paper-fabrikaren multzoa Araxes ibaiaren meandro batean dago, Txarama auzoan, Tolosaren eta Leabururen arteko mugan. Fabrika zaharraren instalazioak eta industria-koloniaren gainerako elementuak Tolosa-Lizartza GI-2135 errepidearen bi aldeetan daude. Nolanahi ere, multzoaren barruan dagoen azpiegitura hidraulikoetako bat hiru kilometrotan baino gehiagotan luzatzen da, Lizartzako Mekolalde auzoan dagoen presatik, Altzotik eta Leaburutik doan ubidean aurrera, errepidearen ezkerraldean, fabrikaren nukleotik 170 kilometrora, gune goratu batean dagoen deposituraino.\nPaper-fabrika 1856an sortu zuen Jose Antonio Irazustak, «La Confianza» izenarekin, eta eraiki zen tokian, burdinola bat, Txaramako irin-errota eta beste industria-instalazio batzuk (koltxoi-fabrika bat eta pilategi bat) egon ziren aurretik. XIX. mendearen amaieran, modernizatu eta handitu egin zen, eta jabearen senidea zen José Eugenio Ribera bideetako ingeniariak lagundu zuen proiektuan. Hark azpiegitura hidraulikoak hobetu zituen eta, horrez gain, ubideko akueduktua hormigoi armatuzko zutabeekin eraiki zuen, berak patentatu zuen teknika erabiliz. Hormigoi armatuz egindako mota honetako lehen lanetako bat izan zen Estatuan.\n1900ean, fabrikaren izena aldatu zen, eta «Papelera del Araxes, S.A.» izena hartu zuen; handitzen joan zen, harik eta eliza, eskola, etxebizitzak eta abar zituen kolonia txiki bat eratu arte. 1920an sute garrantzitsu bat izan zen, eta, horren ondoren, birmoldaketa bat egin zen, Antonio Garmendia ingeniariaren zuzendaritzapean. Fabrikak XX. mende osoan funtzionatu zuen, eta paper fina, zetazko papera, erretzeko papera, komuneko papera, serpentinak eta beste batzuk ekoizten espezializatu zen. Historian zehar, aldaketak egin dira ekoizpen-prozesuan, eta sektoreak XX. mendearen amaieran bizi zuen krisia gainditu zuen, harik eta 2006an behin betiko itxi zen arte.\nAraxeseko paper-fabrikaren multzoa Gipuzkoako eta Euskal Autonomia Erkidegoko industria-ondarearen ordezkari nabarmena da, Oriaren arroaren paper-fabrika Gipuzkoako industrializazioaren bultzatzaile nagusietako bat izan zen sektore hori garrantzitsuenetako baten historiaren lekuko izan baita, eta interes tipologiko bikaina izan baitu industria-kolonia txiki gisa (XX. mendearen lehen erdian garatutako industria-asentamenduen eredu bereizgarria); gainera, ekoizpen-espazioen diakronia- eta egokitze-berrerabilpenaren erakusgarri bikaina da; izan ere, bere historiaren ondoz ondoko etapen irizpide funtzional eta teknikoak sartu ditu industria-garapenean.\nFabrikaren historia eta funtzioak ulertzeko funtsezkoak diren paper-fabrika zaharraren instalazioen elementuak kontserbatzen direnak sartu dira multzo babestuan. Elementuok ondokoak dira:\nFabrikaren nukleoa[aldatu | aldatu iturburu kodea]\nFabrikaren nukleoa zenbait eraikuntzak osatzen dute. Eraikuntzok hainbat etapa kronologikokoak dira, eta hainbat eraikuntza- edo estilo-erreferente dituzte, zer garaitan eraiki ziren. Multzoak hainbat bolumenetako continuum bat hartzen du, errepidearen eta ibaiaren artean, Usabalgo zubitik Leaburuko mugaraino. Industria-eraikinak dira, etxea/bulegoa izan ezik, eta ezaugarri hauek dituzte: hormigoizko egiturak, adreiluzko, hormigoizko edo bloke moduko kanpo-hormak, erabat edo partzialki zarpiatuak, eta estalki laua. Batzuek goi-urtegia dute.\nOreen biltegian eta ondorengo eraikuntzatan sartu ziren zati zaharrenetako batzuetan (ekoizpen-eraikuntzak), eraikuntza zaharren aurreizateak daude: jatorrizko eraikinaren harlangaitzezko hormak eta galdaketa-zutaberen bat.\nBaoak nolabaiteko ordena bati jarraikiz daude jarrita fatxadako aurrealdeetan, zatien arabera, zuzen edo eskartzanon irekita, hormigoizko markoarekin edo metalezko edo egurrezko arotzeriarekin; asko panelatuak dira eta gillotina-leihoak dituzte.\nUsabalgo zubiaren ingurutik hasita, hauek dira multzoa osatzen duten eraikuntza nagusiak:\nGaldaren eraikina: L motako planta du, ibairantz orientatuta, eta bere bi zatiek altuera ezberdina dute. Baoen kokapena nabarmentzen da; hots, horizontalak fatxadetan eta horma-atal bertikal luzea karga-jasogailuaren dorrean, 1960ko hamarkadaren estetika funtzionalistaren arabera.\nEtxebizitzaren/bulegoen eraikina: ondoko eraikinetik bereizita dago hormatxoz eta hesiz mugatutako espazio baten bidez. Planta angeluzuzeneko eraikuntza bat da, bi isurkiko estalkia du, goiko pisuak irtenda daude eta kanpoaldea neoeuskal estiloko bilbadura faltsuarekin dekoratuta dago; hasiera batean, jabeen etxebizitza izan zen eta, gero, bulegoak. Etxeak ez du zerikusirik jatorrian zuen formarekin; izan ere, 1930eko hamarkadan birmoldatu egin zen, eta gaur egun duen itxura hartu zuen. Atzealdean, ekoizpen-eraikina dago; solairu bakarreko bolumen betetik sartzen da bertara; etxearen alboaren eta finketa-eraikinaren artean dago bolumen hori, arku nabarmenduko baoak ditu, eta adreilu kalatuzko baranda duen terraza moduko estalkia.\nFintzeko eraikina eta biltegia: eraikuntzaren fatxadak erremate mailakatua du, eta erlaitza estalkia baino altuagoa da. Gainera, txandakako tamainetako baoak ditu, horizontalki jarrita, bai eta ate handiak ere, beheko solairuan.\nPrestatzeko eta ekoizteko eraikinak: Hainbat bolumenetako eraikuntzen multzoa da; ibairantz garatzen dira, etxebizitza/bulegoaren, fintzeko eta biltegiratzeko eraikinaren eta zamalanetarako biltegiaren atzealdean; eta errepiderantz, azken bi eraikin horien artean. Errepiderantz ematen duen fatxadaren aurrean, altura ezberdinetako bi zati bereiz daitezke:\nEzkerreko zatia, lau bao-ardatzetan ordenatuta dago eta inposta koloreztatu bidez bereiztuta dago horizontalki hiru zatitan: erdisotoaren beheko zatiak leiho angeluzuzen txikiak ditu; erdiko zatian, beheko eta lehen solairuen bao-ardatzak kokatzen dira; eta goiko pisua, geroago gehitu zena. Erdiko zatian, horma-zati bertikaleko bao-ardatzak daude; adreiluzko uztaiak eta giltzarri nabarmendua dituzten arku eskartzanoko leihoek osatzen dituzte, eta adreiluzko horma-zatiak irtengunea du bi mailen artean. Hirugarren zatian, bao sinple eskartzanoak daude.\nEskuineko zatia ez da hain altua, eta bi zati bitu: erdisoto trinkoa, arku motako aireztapen-bao bat duena, eta bigarren zatia, ezkerreko aldeko bi bao-ardatz berdin eta erlaitzean amaitzen den fatxada dituena.\nEraikuntzak ibairantz lerrokatzen dira, meandroaren formara egokituz; alegia, horizontalean jarritako baoen fatxadak dituen lerro okerrean. Horien zirrikituetan, bada, interes handirik ez duten eraikuntza txikiak daude atxikita. Erdisotoan, «katakonbak» daude; fabrikaren zati interesgarrienetako batzuk dira. Ekoizpen-espazioak izan ziren, bertan baitzeuden turbinak; baliteke hasierako burdinola zegoen tokian kokatuta egotea. Eraikinen multzoa konplexua da eta hainbat bolumenetako eta hainbat etapatako eraikuntzak biltzen ditu, bai eta harlangaitzezko hormak zituen fabrika zaharraren zatiak ere.\nZamalanetarako biltegia: Erremate mailakatuko eraikuntza da, fintzeko eraikinaren antzekoa, eta ate handiak ditu beheko solairuan. Goialdean, enpresaren izenaren errotulua dago: «Celulosas del Araxes, S.A». Antonio Garmendia ingeniariak 1930eko hamarkadan egin zuen handitze-proiektuaren zatia da.\nOreen biltegia: planta angeluzuzeneko eraikuntza, Leaburutik gertuen dagoen zatian; bao eskartzatuen bi lerro ditu lehen eta bigarren solairuetan, eta bao etzanak goiko solairuan.\nAzpiegitura hidraulikoak[aldatu | aldatu iturburu kodea]\nBi azpiegitura hidraulikoren saltoek makinen turbinei eragiteko eta fabrika urez hornitzeko balio zuten:\nMekolaldeko azpiegitura hidraulikoa, Lizartzako presatik 3 kilometro baino gehiago luzatzen dena: 25 metroko luzerako aurrealde okerreko presa du, harlangaitz- eta harlandu-lanekoa, eta ezponda-paramentua du ibaian behera. Ubidea bere ezkerraldetik abiatzen da eta Altzotik eta Leaburutik igarotzen da. Urkolan, estalita dago eta akueduktuan zati goratua du. Leaburun dagoen deposituan amaitzen da, fabrikaren nukleotik 170 metrora dagoen mendi-bizkar batean, errepidearen beste aldean. Azpiegitura honen elementu oso nabarmen bat ibaiaren eta errepidearen gainetik igarotzen den akueduktua da, Altzo eta Leaburu artean dagoena. Luzeran 58 metro dituen gaineko pasabide bat da, eta hormigoi armatuzko sekzio karratuko 5 zutabe-bikotek eusten dute harri-lan hidraulikoko harroinen gainean. José Eugenio Ribera ingeniariak proiektatu zuen 1902an hormigoi armatuaren erabilera bultzatu zuen ingeniarietako bat izan zen. Estatuan halako ezaugarriekin eta hormigoi armatuz egin zen lehen lana izan zen akueduktua.\nBeste azpiegitura hidraulikoa Txaramakoa da. Ez da babes-araubide honen barruan sartzen, fabrikaren ondoan dauden depositu/ubideak izan ezik. Harlangaitzezko eta hormigoizko aurrealde okertuko presa bat du, Leaburun dagoena, instalazioetatik 135 metrora. Ubidea presaren eskuin-ostikotik abiatzen da, lurpeko zati bat du (etxebizitza-eraikuntzen azpian) eta bi depositu/ubidetan banatzen da.\nSan Luis eliza[aldatu | aldatu iturburu kodea]\nEliza paper-fabrikaren koloniaren kapera zen. Estilo neogotikoko eraikin bat da, eta errepidearen ezkerraldean dago, pixka bat goragoko mailan, eta hormatxoa eta burdinazko baranda ditu errepidearen aldean. Harlangaitz-lan luzitua du, eta kuxindura-harlandua imitatzen duten plakak oinaldean, eta moldura-dekorazioa iskinetan; bi isurkiko estalkia du, teilatu-gailurra fatxada nagusiarekin paraleloan dago, eta teilatu-hegalak maileta-babesekin apainduta daude. Fatxada nagusiak arku konopialeko sarbidea du, eta konopioen moldura, ojiba-bao handia eta kanpai-horma. Alboetan, ojiba-baoak daude, eta argizuloa absidean. Barnealdean, egurrezko ganga du.\nEspazio libreak eta aisialdikoak[aldatu | aldatu iturburu kodea]\nFabrikaren inguruan, espazio libreak daude: fabrikaren hegoaldean, Txaramako azpiegitura hidraulikoaren depositu/ubideen gunean eta Mekolaldeko azpiegitura hidraulikoaren deposituaren eta errepidearen artean; hainbat erabilera izan dituzte: zerbitzu- eta aparkamendu-guneak, tenis-zelaia, lorategi-espazioak, baratzeak, eta abar.\nAraxes paper-fabrikari buruzko artikulua irakurgai. Ataria.eus\nMultimedia: Araxes paper fabrika


Ama batek bazuen seme bat. Arras pobreak ziren. Mutiko hura gaten zen eskolarat eta egun batez errekontratzen du jaun bat eskolaratekoan eta erraten dio iyan ama ungi duen eta ematen diozka bortz libera. Badoha lasterka amari ematerat. Biharamunian igual ematen dio bertze bortz liberako bat, eta erraten dio amak, behar zaigoela galdetu nor den.\nGaldetzen dio mutiko harek eta erraten dio jaun harek haren aitaren anaia bat dela Ameriketarik ethorria dena eta zenbeit egunen buruban ganen dela haren ikhusterat.\nErran bezela zenbeit egunen buruban badoha jaun hura. Ez zakien batere emazteki harek bazuela haren senharrak anaiarik Ameriketan. Eman zigoelarik diru hanitz erosteko bizitzeko behar zirenak handizki bizi izan ziren zortzi bat egunez. Erraten zigoen emazteki hari eman behar zigoela mutiko hura zenbeit denborarentzat. Berdin harekin ez zela deusetako. Karga bat zuela.\nAzkenian, azkenian erraten du baietz. Banian pena hanitzekin. Karrosan sartzen dire jauna eta mutikoa eta badohazi gan, gan, gan. Mutil hura urrunago eta tristeago. Arribatzen dire oihanerat. Jausten dire karrosatik eta jaun harek altxatzen du harri lauza handi bat eta botatzen du mutiko hura zillo hartarat. Pentsa azue mutiko haren izialdura. Ez zen zilo hartan eskebeleik bezik.\nEmaten du ilhabete bat batzuetan gora gaten, noiz eta atzematen beitu emazteki xahar bat. Erraten dio:\n—Non zabiltza haur maitia? Debruaren etxean zare hemen.\nKondatzen dio mutiko harek nola jaun batek tronpatu duen haren ama eta eman duela ilhabete bat harat ethortzeko eta iyan ez duen handikan ateratuko. Erraten dio baietz. Harek erranak ungi iten baditu. Erraten dio emanen duela oraino bertze ilhabete bat jausteko eta segituko duela antzinerat. Athe hanitz pasatuko dituela. Denak zerratzeko eta gateko holako markako bat atzeman arte. Hura idekitzen duenian erraten dio ez soratzeko. Han izanen direla gauza eder eta espantagarri hanitz.\n—Urrea eta diamanta ez da eskas izanen han, bañian emazu ungi kontu ez zaitela lot edertasun hekieri. Zoko batean ikusiko duzu lanterna erdoildu, errautsez bethe, zikin bat. Hura behar duzu hartu. Hura hartzen duzuneko hasiko zeizkizu oihuka «utzi lanterna». Erranen zaituzte zernahi izigarrikeria, bañian ez kasurikan egin eta ez buruba itzul gibelerat. Handikan atheratzen zarenian, ganen zare kanpoko atherat. Banian han izanen da debruba. Ez du nahiko athea ideki. Galdetuko zeitu ehunetan lanterna. Bañian ez eman nihori lanterna hura. Hari galdetzen diozkazun guziak iñen zaizkizu eta harek hilki araziko zaitu ere presondegi huntarik. Huna bertze kanifa ttiki bat. Hori ere zure manuen azpiko izanen da. Ungi zerbitzatuko zaitu. Bañian egizu ungi kasu ez gibelerat buruba itzultzia.\nMutikoa badoha atxo xahar harek erran bezala. Arribatzen athe markatu hartarat. Han sartu orduko soratua da hango edertasunez. Ungi gutizia zuen zerbeit hartzeko, bañian oroituz emazteki xaharrak erranaz, badoha lanterna xaharraren billa. Atzematen du zoko zoko batean. Hura artu orduko hasten zaiozka oihuka uzteko lanterna hura. Zernahi erraten diote izigarrikerienetarik eta gure mutilla uruski eskapatzen da handik buruba gibelerat itzuli gabe. Atheak zarratzen ditu emaztekiak erran bezala, eta arribatzen da noizpeit athe dohatsu hartarat. Jotzen du erraten duelarik idekitzeko. Errepusta ematen dio debruak:\n—Lanterna hor uzten balin baduk ba.\nMutilak erraten dio ezetz eta erraten dio lanternari:\n—Lanterna maitea! Idek nazak othoi athe hau hemendik ilki nadien.\nErran orduko athea idekitzen da eta erraten dio orainion:\n—Egorrak debru zahar hori ifernuko zolara.\nBadoha mutil hori bere amarenganat. Pentsa zazu zer atsegina ama gaxo harentzat. Ez dio erraten bere lanternaz deusik, bañian erraten dio nola zen debruba jaun hura eta sofritu duela hañitz hura ?tziz geroz eta eri beitzen, ematen da ogean, bere lanterna ximinea zokoan.\nHura etxerat arribatu zen egunian erregek krida arazi zuen holako handitasuneko otharrian zeiñek sagar gutiago sartuko beitzuen, hura izanen zela haren alabaren senhar.\nErraten dio ama harek bere semeari eta erraten dio ama gan eta bere lanternari:\n—Nere lanterna maitea: iñ nazak holako handitasuneko otharria, sagar bat soilki barnean bethe dezan.\nErran orduko iña da. Egortzen du bere amarekin. Erregek ikhusi eta zeñien pobrea zen emazteki hura erraten dio ez dela aski. Orainion behar dela izan erregek bezinbat armada. Ez beitzuen nahi holako gizon pobre bati eman bere alaba. Amak hori erraten dio semeari. Semeak berritz ere lanternari erran eta izan zituen armadak. Errege harek zituen inguru hartako handienak.\nErraten dio orainion erregek ez dela aski. Behar duela izan erregek bezinbat diru eta biharamunian igual kondatzen du erregek bezinbat eta ezkontzen da azkenian errege haren alabarekin. Iten dituzte besta ederrak eta zenbeit egunen buruan erraten dio gure mutikoak bere lanternari:\n—Ene lanterna maitia, eginzak erregeren jauregiaren sahetsean bertze bat hori banion ederragoa biharamuneko.\nMundu guzia espantitua da ikhustean halako jauregia. Erregeren alaba bere senharrarekin badoha han egoterat. Jaun horrek iñ arazi zuen armarrio eder bat han emateko bere lanterna eta nihori ez zioien ematen hango gakhoa ez eta bere emazteari ere. Eta nahi zituzten guziak bazituzten nihork jakin gabe nola.\nIhizian ibiltzen zen maiz. Egun batez presan zualarik horra, ahanzten du armarrigoan bere gakoa. Neskatxa bat arras kurios beitzen jakitea zer zen han, idekitzen du armari hura ikhusteko zer zen eta harritzen da ikhustea han lanterna zahar hura. Zarratzen du armarrigoa eta ez kontu egiten gehiago. Bañian istant baten buruan pasatzen da karrikan gizon bat oihuka «lanterna zaharra berrian truk! lanterna berrian zaharra truk!»\nNeskatxa harek aditzen duenian oroitzen da lanterna zahar hartaz eta erraten dio baduela harek bat eta badoha jaunaren armarrigorat. Hartzen du lanterna zahar hura, ematen dio gizonari berri batean truk eta ematen du armarrigoan. Debru harek atsegin hartu zuen lanterna hura izatia eta erraten dio:\n—Behar nauk lanterna, jauregi hori eman itsasoaz bertze alde, barnean diren jendekin.\nErran orduko jauregia suntsitua da. Erregeren alabaren senharra ethorri denian ihizitik ez du atzematen bere etxerik. Berehala pentsatu zuen zer gertatu zen. Badoha bere erregerenganat eta hura koleran, zer egin duen haren alaba. Egiñ arazten du toki ttiki bat lau murruen tartean eta han eman arazten mutiko hura. Gaizuak ez zakien zer pentsa noiz eta oroitzen beita emazteki zahar harek eman zioela kanifa ttiki bat. Erraten dio kanifa hari:\n—Ene kanifa maitea! balin baduzu podorerik, athera nazazu hemendik ikhus dezadan non den nere emazte maitea.\nKanifak erraten dio baietz. Iñ araziko duela uso. Egiten da uso eta eskapatzen bere kasotetik. Badoha gan, gan, gan, uso gaxo hura, eta noizpeit arribatzen da itsasoaz bertze alde. Badoha palazio baten aintziñeko arbola gañetarat. Bazakien han zela haren emaztea eta bazabillan arbola batetik bertzerat noiz ikhusiko zuen bere emaztea. Aphur handi baten buruan ematen da leioan.\nGure usoa badohakio laster barnerat. Bazuen podoria gizon egiteko. Iten da gizon eta bere emazteak ezagutzen du. Pentsa hekien loria. Bazuten zer erran batek bertzeari. Emazteak erraten dio nola duen jaun bat etxe haren nausia eta pertsekutatua dela harekin ezkontzeko. Bañian ez duela nahi iñ. Senharrak erraten dio:\n—Galdetuko habenian sarri iyan bada ez dunan nahi harekin ezkondu, erranen dion baietz nahi balin bahau eman hik galdetzen dionana. Eta galdetuko dion lanterna zahar bat. Ematen habenian, emanen dun trabatik kentzeko bezela oge azpian eta ni han gordia izanen naun.\nIten du bere senharrak erran bezala ethortzen zaioenian jaun hura (debrua zen!). Uste beitzuen bethikotz kasotean zela jaun hura, ez zuen kasurik iten lanternari ez zuela nihoren beldurrik. Andre harek erraten dio beraz ezkonduko dela harekin, nahi badio eman lanterna zahar hura. Debruak erraten dio emanen dioela gogotik lanterna zahar hura. Ekhartzen dio beraz. Emazteak ematen du oge azpian eta gure jaunak hartzen ungi gogotik eta erraten dio fite:\n—Ene lanterna maite maitea, egorrak debru izigarri hori sekulako ifernuko zolarat. Ez dadiela gehiago handik athera.\nLanternak erraten dio baietz:\n—Iñen diat segurki. Aspaldian hi zerbitzatu nahia, iten nikan hura.\nEta egortzen du debru hura su eta karretan marrasketan ifernuko zolarat. Galdetzen dio orainion lanternari ereman zetzan lehengo tokirat bere jende guziekin. Erran orduko eremanak dire eta han bizi izan ziren ezin izan urusago.


Aitor Echebarria, musikaria: “Bartzelonan demaseko panorama musikala zegoen, baina Eibar ezberdina zen” - etakitto.eus\nAitor Echebarria, musikaria: “Bartzelonan demaseko panorama musikala zegoen, baina Eibar ezberdina zen”\nBartzelonan jaio eta bihotz eibartarra duen musikaria da Aitor Echebarria, ‘Aitorpenak’. Bere aitaren jaioterriarekiko duen atxikimendua hain da handia, abestia egin duela herriaren omenez: ‘Denbora ez da inoiz gelditzen’. Bere solid popa Eibarrera ekartzeko eta abestia eibartarren aurrean kantatzeko irrikaz dago.\nNola inspiratu zaitu Eibarrek ‘Denbora ez da inoiz gelditzen’ abestia egiteko?\nAita eibartarra da eta txikitatik sarritan joan naiz Eibarrera. Beraz, ia derrigorrezkoa zen Eibarri buruzko abestia egitea. Herria nolakoa zen eta nola aldatu den azaltzen dut bertan.\nNolako aldaketak ikusten dituzu Eibarrera etortzen zarenean?\nTaberna giroan ikusi dut aldaketa asko. Rock musika gustoko dut eta 90. hamarkadako Eibarrek nire izaerarekin bat egiten zuen. EH Sukarra eta Su Ta Gar taldeen musika asko entzuten nuen sasoi hartan eta Eibarrera joaten nintzen bakoitzean flipatu egiten nuen. Bartzelonan ere demaseko panorama musikala zegoen, baina Eibar ezberdina zen. Denborarekin, tabernetan jartzen zuten musika aldatzen joan zen. Bitxikeria bezala, lehengusu bati Su Ta Garren diskoa erosi nahi nion eta Eibarren ezin izan nuen disko madarikatua aurkitu. Lehen, edozein tokitan aurkitu zenezakeen Su Ta Garren disko edo kaseteren bat. Kontu horrek inspiratu ninduen ‘Denbora ez da inoiz gelditzen’ abestia egiteko. Gauzak aldatu egiten dira denboraren poderioz eta, pixka bat ezkorrak izanik, hondamendira bidean goaz. Hala ere, osasuna eta proiektuetan ilusioa izatea da garrantzitsuena.\nBartzelonako eta Eibarko eszena musikala ondo ezagutzeak asko lagundu dizu musikari bezala?\nBai, noski! Eibarren oso giro ‘makarra’ aurkitzen nuen, nahiz eta Bartzelonan ere bazegoen horretarako aukerarik. Aita eibartarra eta ama kataluniarra direnez, alde bietatik edan dut, gauza onak eta txarrak. Eibartarren eta kataluniarren izaerak osagarria direla uste dut, eta zoragarria da herri biekin lotura izatea. Azken batean hori da solid popa, poparen barruan indarra edo grina duen estiloa. ‘Fuego y garra’ da nire lehen abestietako bat eta imajina dezakezue izena nondik datorren.\n‘Denbora ez da inoiz gelditzen’ abestia disko baten barruan dago?\nEz. Eibarri buruzko abestia sortu nahi nuen Eibarren, lan intimista, eta horrela egin dut. Kantua San Agustin kaleko Kitarshokak estudioan grabatu dut Aitor Sologaistoaren laguntzarekin. Hasieran nahiko abesti sinplea zen, baina berak moldaketa batzuk erakutsi zizkidan eta asko gustatu zitzaizkidan. Izan ere, San Andres elizan ‘Gure aita’ entzuteaz gain (bertan bataiatu ninduten eta horregatik ez dut apostatatzen, ohorea delako eta Bartzelonako San Andres auzoan jaio nintzelako), ‘Aitormena’ izan zen euskaraz entzun nuen lehen abestietako bat, lehengusuen etxean, eta txundituta geratu nintzen. Abesti arraroa iruditu zitzaidan, biolin doinuekin. Aitor Sologaistoari nire abestia erakutsi nionean esan zidan biolin doinuak sartzea pentsatu zuela eta ideia zoragarria iruditu zitzaidan. Oso pozik nago abestiarekin. ‘Aitorpenak’-en abestirik luzeena da.\n‘Aitorpenak’ izenak eta ‘Aitormena’ abestiak nolabaiteko lotura dute?\nBai, izen artistikoak badu zerikusia Hertzainaken abestiarekin, nire kantuak oso intimistak direlako baita ere, nahiko beltzak, Aitorren penak. Nahiko egolatra edo egozentrikoa dirudi, baina bizipen txarrak purgatzeko modu bat da.\nKataluniarra izanik, abestia euskaraz egin duzu. Zergatik?\nNola ez euskaraz egin! Abestiak euskaraz izan behar zuela sentitzen nuen, duda barik. Euskarazko abesti gehiago egin ditut. Euskaldun berria naiz eta B2 mailako azterketa egiteko prestatzen dihardut.\nBaduzu kontzertu berririk eskaintzeko asmorik?\nBartzelona inguruan kontzerturen bat eskainiko dut, akustikoan. Bartzelonako Euskal Etxean jo behar nuen, baina pandemiaren ondorioz ezarri dituzten aforo murrizketekin eta bestelako mugen ondorioz atzeratu behar izan genuen. Eibarrera joatea asko gustatuko litzaiguke, ‘Denbora ez da inoiz gelditzen’ Eibartik pasa behar delako derrigorrez.\nKontzertuetan ere zure eibartartasuna agerian lagatzen duzu, argazkietan ikusi dugulako Eibar FT-ren bandera ikusgai jartzen duzula.\nCioka Creativako lagunek oparitu zidaten bandera hori. Eurek egin dute ‘Denbora ez da inoiz gelditzen’ kantuaren artelana eta hara joaten naizen bakoitzean eurak dira nire ordezkariak. Pozik erakusten dut bandera kontzertuetan eta Eibar Lehen Mailatik jaitsi den arren, datorren urtean berriz itzuliko gara, edo bestela hurrengoan.\n« Eibarko Musika Eskolan ekainaren 11ra arte egongo da zabalik matrikulazio-epea ikasle berrientzat Ikasleen ametsetako jolastokien maketak erakutsiko dituzte gaurtik aurrera Topalekuan Juan Antonio Mogel ikastolakoek »


Herri Ondarea :: Zergatik da DIma hain luzea 2\nAntonio Atutxak kontau deutso Diman gizon listo bat egoala, Zamakola izenekoa. Mugarriak ipinteko parau ziranean, oilarrari orea likorragaz emon eta lehenago joanazo, eta zaldiari perrak atzekoz aurrera ipini eutsazan; orduan, oilarrak jo eta okerreko lekutik joaten hasi ziran zaldiak alrebes eukazalako perrak ipinita. Eta horrexegaitik ei da Dima handiagoa.\nLehen arrain gehiago inguruan


Ciencia Show esperientziaren bizipenak\nAsier Albizua Lauaxeta Ikastolako ikaslea, Onda Vascan izan zan elkarrizketan pasatako domeka honetan, Ciencia Showen final aurrekoa irabazi ondoren, bertako bizipenak azaltzen.\nEntzun nahi? Jarraitu irakurtzen.\nEuropean Youth Parliament: estatu mailako fasean\nLauaxeta Ikastolako ikasle batzuk, European Youth Parliament esperientziaren estatu mailako fasean izan ziran joandako egunetan.\nMatxismoaren aurka ekinez, guztiok irabazten dogu\nJoandako zapatuan, Lauaxeta Ikastolako ikasle batzuek, irabazle diploma jaso eben Fair Saturdayren eskutik, Matxismoaren aurkako ipuinak lehiaketan saridun suertatu ondoren.\nEuropean Youth Parliamenteko estatu mailako fasera!\nEskualdeko fasea gainditu ondoren, Lauaxeta Ikastolako ikasle batzuk, European Youth Parliament lehiaketaren estatu mailako fasera pasatu dira.


Zerua beti hizpide\nDenbora asko joan da azken posta idatzi genuenetik, aldaketa asko izan ditu Txintxarrisferak, aldaketa nabarmenak. Egia esan behar da baita ere, gure blogak ez duela berrikuntzarik eragin, ezta nozitu ere. Baina asteburu honetako gertaera batek benetan amorratu nau eta blogari hautsa kentzea okurritu zait. Denok dakigun bezela zubi honen hasieran aire kontroladoreek kaosa eragin dute uste [...] 2010/12/09 - 15:37:04\nIraultza irudimenak egingo du\nBilin-en (Palestina) ere inauteriak dira. Eta zer bururatuko hangoei eta honakoa: Horrelakoek egingo dute iraultza. 2010/02/20 - 01:49:04\nBilin-en (Palestina) ere inauteriak dira. Eta zer bururatuko hangoei eta honakoa: Horrelakoek egingo dute iraultza 2010/02/19 - 19:53:03\nEgun hauetan Sahararren kontuak hitzetik hortzera ibili dira guztion artean. Gaur jakin dugu oihartzun honen bultzatzaile Aminetu Haidar bueltan dela El Aaiun-en. A ze duintasun eskola eman digun emakume honek! Prentsan Maroko eta EBk (eta bertako kide den Espainiak) egin duten balizko truke baten inguruan espekulatzen hasi dira. Aipatzen da Marokok Aminetu bueltatzea onartu duela, merkataritza [...] 2009/12/18 - 14:15:03\nHasieran hala ezagutu genuen. Gutxira, txerrikia saltzeko arazoak zituztela-eta izen aldatu zioten. Uda aurrera joan ahala, aldaketa dezente izan ditu orain ezagutzen dugun A gripea deitzera iritsi arte. Ditxosozko gripea. Hau kaka eman digutena alde guztietatik! Hainbeste, aste honetan bertan agintariek kontu pixka bat izateko eskatu dutela, ez dela-eta hainbesterainokoa kutsatzeko arriskua, eta behin kutsatuta [...] 2009/09/04 - 03:39:02\nMichael Jackson bizirik dago!!\nPalestinan nabilen egun hauetan polizi bitxi hau ikusi dut Ramallah-n. Errepidea gurutzatzeko pasoa eman zidan eta berari begira geratu nintzen pentsatuz: Hau tipo berezia!! . Gaur interneten nebilela hara zer ikusiko eta kristoren bideo pila ditu youtuben!! Horra hemen bideotxo bat!! 2009/08/09 - 23:25:01\nArkeologia musikala edo Iruña-Veleia 2.0\nDagoeneko hasi gara herria 1900 ingurura atzeratzen, eta garai hartan ze jantzi janzten zuten, ze bertso kantatzen zituzten eta ze musika entzuten zuten pentsatzen. Eta ni azken kontu honetan ari nintzela hara zer aurkitu dudan! Nork pentsatu behar zuen Euskal Herriak sekula eman duen talderik onenak plagioa egin zuela bere kantarik mitikoenean, eta ez beraiek [...] 2009/05/26 - 13:05:05\nTxakolingintza Euskal Herrian galbidean dagoen langintza da Eta 2009/05/14 - 11:58:04\nGure begiekin beraiek nahin dutena ikusiz\nZenbat aldiz aipatu ote dugu espainiarrek zein frantziarrek beraiek nahi dutena solilik erakusten dutela Euskal Herriari buruz? Aski da eguneroko informatiboak ikustea horretaz ohartzeko. Beti beraiek nahi dutena esaten dute gure herriari buruz, egiari jaramon haundiegirik egin gabe.Hau jakinda, pentsatzekoa da beste estatu askok ere berdina egitea beraien menpe edo kontra dauden herriekin. Zein ote da [...] 2009/05/11 - 17:40:01


usted está en: hasiera Nortzuk garen\nAstelehena, 2012(e)ko ekaina(r)en 04-(e)an 14:30etan\nEuskal Herriko Gizarteratze eta Biktimologia IRESGI. Irabazteko azmorik gabeko elkarte bat da non bertako profesionalek interbentzio soziokulturalak , lana eta korola garatzen dute 1992az geroztik martuteneko espetxean.\nIRESGI talde multidisciplinar batez eratua dago hezitzaile social, pedagogo, gizarte laguntzaile eta monitore espezializatuez konposatua, non bertan borondatezko pertsonek eta praktiketako ikasleek parte hartzen dute.\nIRESGIren egitasmoa Interbentzio soziokultural. Lana eta Kirolak ( donostiako) Martueneko espetxean garatzean datza eta 400 presorekin kontazen du: emakumeen saila, Modulo orokorra, Eriizaindegia eta Sail Irekian banatuta. Hasiera batean esptxe honetan dauden presoen erdia hartzeko diseinatu zen. Orokorrean bertako infraestrukturak nahiko eskaxak dira eta ekipamenduak oso urriak presoen kopurua kontuan hartuz.\nPreso eta funtzionarioen neurriz gabeko mobilitate honen ondorioz, parteartze egonkor eta koordinzaio onaren faltak ageri dira. Espetxeko biztaleriaren gehiengoak drogakin arazoak dituzte, soziokultural maila baxua eta buruko eta emozio arazo larriak, gaitz bakotzk gero eta larriagoak izanik. Lan ezigarri eta bergizarteratzeak espetxeko beaketa eta tratamenduarengatik koordinatua eta gainberatua dago.\nIRESGI ELKARTEAREN ADIERAZPENA HIZKUNTZA-POLITIKARI ETA KOMUNIKAZIOARI BURUZ\nHizkuntzen elkarbizitza, gizarte-kohesiorako ezinbesteko elementua izanik, gizarte-elkarbizitzarako osagai bihurtu nahi dugu. Hizkuntza-berdintasuna eta norbanakoaren hizkuntza-aukera herritarren aukera-berdintasunaren oinarrian kokatu nahi ditugu. Erabilerari dagokionez, euskara eta gaztelaniak lege-onarpena duten arren, gizarte-egoera ezberdinetan bizi dira. Horregatik, aurrera egiten jarraitu nahi dugu. Euskal Autonomia Erkidegoan bi hizkuntza ofizial ditugu. Hala ere, hizkuntzen arteko gizarte-berdintasuna lortzeak helburu izaten jarraitzen du. Hizkuntza-aniztasunagatik arro gaude, baita euskararekin munduan hizkuntza-aniztasunari egiten diogun ekarpenagatik ere: hizkuntza-aniztasunak gizartea aberasten baitu; euskarak hizkuntza-aniztasuna aberasten duelako; eta, ondorioz, norbanakoa aberasten duelako. Euskara hizkuntza erabilia eta bizia izatea nahi dugu. Horixe da gure helburua eta gure konpromisoa: Guztion borondatea eta esfortzua eskatzen duen helburu eta konpromiso bat; helburu ilusionagarri bat; guztioi dei egiten gaituena. Horregatik, IRESGIk,- GIZARTERATZE ETA BIKTIMENGANAKO ZERBITZUAREN EUSKAL INSTITUTUAk hizkuntza-politikak ezarri eta garatzerakoan duen konpromisoa aitortzen du irabazi asmorik gabeko elkarte honen jarduerak egiten diren eremuetan, honakoak izanik eremuok: langileak hautatzea, prestakuntza, barne eta kanpoko harremanak, arreta, balorazio eta sarbidea, elkartearen politika, misio, eta ikuspegia, nahiz jardueren garapena. Barne- nahiz kanpo-komunikazioari dagokionez, hartzen diren erabaki guztien berri emango da eta hizkuntza-politikaren printzipio honekin bat datorren enpresa-irudia proiektatuko da. Errazte eta potentziatzeko neurriak sustatuz gauzatu ahal izango dira adierazitako printzipioak; Euskara Plan bat ezarrita, egungo egoerarekin alderaturik hobekuntzak ekarriko dituena, dagokion jarraipen sistema aplikatuz, helburu orokorraren lorpenean aurrera egiteko helburuarekin.\nIRESGI-KO ZUZENDARITZA/ ZUZENDARITZA-BATZORDEAREN KONPROMISOAREN BERMEA\nGIZARTERATZE ETA BIKTIMENGANAKO ZERBITZUAREN EUSKAL INSTITUTUAk emakume eta gizonen arteko tratu berdintasuna eta aukera-berdintasuna barne hartzen duten politikak ezarri eta garatzerakoan hartu duen konpromisoa nahiz neurriak bultzatu eta sustatzeko konpromisoa aitortzen du; zeharka edo zuzenean arraza edo sexuagatik inor baztertu gabe, gure elkartean benetako berdintasuna lortzeko, emakumeen eta gizonen artean aukera berdintasuna ezarriz gure Politika Korporatibo eta Giza Baliabideen printzipio estrategiko gisa, emakumeen eta gizonen berdintasun eragingarrirako martxoaren 22ko 3/2007 lege organikoak ezartzen duen printzipioaren definizioaren arabera. Irabazi asmorik gabeko elkarte honek garatzen dituen ekintzetako esparru bakoitza (hautaketa eta sustapena, soldata-politikatik, irakaskuntzatik, lan baldintzetatik eta enplegutik, lan osasuna, laneko ordutegia eta kontziliaziotikigaroz), emakumeen eta gizonen arteko aukera-berdintasuneko printzipioa babesten dugu, eta sexuan oinarritutako zeharkako bereizkeriari arreta berezia jartzen diogu. Zeharkako bereizkeriatzat hartuko da “itxuraz neutroa den xedapen, irizpide edo eginera batek sexu jakin bateko pertsonentzat desabantaila jakin bat ekartzea beste sexuko pertsonei begira”. Kanpo- nahiz barne-komunikazioari dagokionez, hartzen diren erabaki guztien berri emango da eta emakume eta gizonen arteko aukera-berdintasunean oinarritutako printzipioarekin bat datorren irudia proiektatuko da. Iragarritako printzipioak berdintasunerako neurriak sustatuz edo egungo egoera hobetuko duen berdintasunerako plan bat ezarriz jarriko dira praktikan. Horretarako, beharrezko jarraipen- sistemak hartuko dira, emakumeen eta gizonen arteko berdintasun erreala lortzeko prozesuan aurrera egiteko, bai enpresan eta baita, ondorioz, gizartearen osotasunean ere. Helburu hori egikaritu dadin, langileen ordezkaritza izango dugu, emakumeen eta gizonen berdintasun eragingarrirako martxoaren 22ko 3/2007 Lege Organikoak ezartzen duenari, nahiz aipatutako berdintasunerako neurri edo berdintasunerako Planaren garapen prozesu eta bilakaerari jarraiki.\nAlde batetik, Euskal Autonomia Erkidegoko abenduaren 5eko Gizarte Zerbitzuei buruzko 12/2008 Legeak dioenez, gizarte- eta hezkuntza-arloko esku-hartzea ezinbesteko elementua da esku hartze sozialean eta helburua norbanakoan ahalik eta autonomia gehien lortzea, bizi baldintzak hobetzea, bere garapeneko testuinguru ezberdinetara egokitu, eta zailtasunak gainditzea lortzeko; horretarako, babes, prebentzio eta asistentzia funtzioa sustatuko da, izaera pertsonal eta erlazio-izaerako prestazio eta zerbitzuen bidez. Gainera, aipatutako legeak EAEn eskaintzen diren gizarte-zerbitzuetarako eskubidea aitortzen die, oro har, bizileku legezko eta benetakoa Euskal Autonomia Erkidegoko edozein udalerritan duten pertsonei: Aipaturiko guztiari gehitu behar zaio, Gizarte Zerbitzuen Euskal Sistemako Zerbitzuaren helburua herri osoaren gizarte ongizatea sustatzea dela. Horretarako, honako helburu hauek ezinbestekoak dira:\nAutonomia pertsonala sustatzea eta menpekotasunetik sortutako behar pertsonalak eta familiarrak aurreikusi eta artatzea.\nBabesik gabe egoteak sorturiko beharrak aintzat hartu eta artatzea.\nBazterketa egoerak aurreikusi eta artatzea eta pertsonak, familiak eta taldeak gizarteratzea sustatzea.\nLarrialdi egoerak sorturiko behar pertsonalak eta familiarrak aurreikusi eta artatzea.\nHorretarako, gizarte esku-hartzeetarako prestazio teknikoak lan-talde profesionalek diseinatuko dituzte, eta helburu bat edo batzuk lortzera bideraturik egongo dira. Horien artean, ondorengo gizarte eta hezkuntzako esku-hartzeak eta esku-hartze psikosoziala topatu ahalko ditugu, besteak beste: okupazionala, hezkuntzakoa, psikosoziala, estimulatzailea- errehabilitatzailea eta gizarte akonpainamendukoa. Bestetik, Konstituzioaren 25.2. artikuluak jasotzen duenez"askatasun baztertze zigorrek eta seguritate neurriek birheziketa eta gizartean bersartzera joko dute eta ez dira izango lan bortxatuak…". “Kultura sarbidera eta bere nortasun osoko hazkunderako eskubidea” izango dutela ere gaineratzen du”. “Birheziketa eta gizartean bersartze” adierazpena erabiltzeak askatasuna mugatzen duten zigorrak norbanakoa positiboki motibatuz gauzatu beharra dakarrela uste dugu, arauek diotena betez bizi ahal izateko, kartzelak ez du presoaren pertsonalitatea garatzeko prozesua eten behar, eta kartzelaratzeak dituen ondorio kaltegarriak zuzendu behar ditu; horretarako, norbanakoaren eta komunitatearen arteko harremanak erraztu, eta kartzelaratuen pertsonalitatea eta zigorrak eragiten ez dien legezko eskubide eta interesak errespetatu beharko ditu, arraza, sexu, erlijio,iritzi, nazionalitate edo beste edozein baldintza edo egoera pertsonal edo sozial dela-etainolako bazterketarik gailendu ez dadin. Tratamenduan mesedegarriak izan daitezkeen ekintzen artean nabarmentzekoak dira, besteak beste: kultur ekintzak, aisialdiko ekintzak, kirol ekintzak, kanpoaldera irteerak eta elkarrekikotasun jokaerak, preso dauden pertsonek eskubideak dituztela eta gizarte honen partaide direla onartuz. Ondorioz, espetxeko bizitzak askatasuneko bizitzaren erreferente izan beharko du. Horrela, kartzelaratzearen ondorio kaltegarri guztiak murriztu, lotura sozialak bultzatu, elkarrekikotasun errekurtsoez baliatu eta erakunde pribatu eta publikoen kolaborazioa eta partaidetza edukiko da, hiritarren eta erakundeen partaidetzaren laguntzaz birgizarteratzerako ekintzetan ezinbesteko instrumentua izanik; guzti hori Tratamenduko Juntak koordinaturik. Gizon emakumeak gizaki sozialak direla kontsideratzen dugu IRESGIn; horregatik, Gizarte Hezkuntzak duen helburua pertsona edo kolektibo bat gizartean integratzeko prestatzea da, horretarako beharrezkoak dituzten baliabideak eskuratzeko aukera emanez. Gizartean integraturik dagoen gizakia norberaren eboluzioan, nahiz parte den kolektiboaren eboluzioan parte hartu eta bilakaeraz arduratzen dena da. Horregatik, programa honen helburua pertsona hauek beharrezkoak izango dituzten aukerak eta baliabideak eskaintzea da, euren egoeraz konsziente izateko, eta euren egoera pertsonala eta soziala hobetzeko lan bat plantea dezaten. Hau da, programa honen funtsa birsozializazioa, birgizarteratzea eta errehabilitazio soziala dira, delitua egitera bideratu zuten egoeratik atera eta askatasuneranzko baldintza pertsonalak eta giza-baldintzak hobetuz. Kartzelaratzeak dakartzan zenbait ondorio(ezohiko ingurune batera egokitzea, norberak duen bizitzaren kontrola ez izatea, etengabeko antsietatea, etorkizunari begira itxaropenik ez izatea, ardura falta, zenbait pertsonekiko loturak galtzea, afektiboki asaldatzea, babesik ez izatearen sentsazioa, afektibitatearen eskaera handia izatea, hizkuntzarekiko arazoak izatea, besteak beste) kontuan izanik, defendatzen duguna zera da: espetxe bateko edozein esku-hartze programak laguntzea izan behar du helburu, aipatutakoak gainditzeko, euren jatorriarekin erlazioa ez galtzeko eta kanpoko munduarekiko isolamenduak ekar ditzazkeen arriskuak ekideteko. Horretarako, gaitasun terapeutikoak eta errehabilitaziokoak baliatu ahalko dira. Martuteneko espetxean burutzen ditugun ekintzen bitartez, gure helburua askatasunik ez duten pertsonak birgizarteratzea da; horretarako, pertsonei portaerazko jarraibideetan eta arazoei aurre egiten laguntzen diegu eta komunitatearen baliabideak mobilizatu eta gizartea sentsibilizatzen dugu. Proposaturiko ekintzak hezkuntza egonkorrean oinarritzen den hezkuntza-politikan txertatzen dira; non auto-ikaskuntzan oinarritu eta pertsonaren hezkuntza eta formazio globala eta integrala potentziatzen den, generoaren ikuspegia erabiliz. Hala, euskararen erabilera eta inguruko kultura sustatzen dira, prestakuntza soziokulturalean eraginez, jarrerak, baloreak eta portaerak aldatu edota aberasteko aproposak diren teknikak eta metodoak erabiliz. IRESGIn kontuan hartzen duguaskatasuna mugatzen zaien pertsonak gure gizartearen parte direla eta pertsona horien ehuneko handi batek eta beren familiak bazterketa, dependentzia eta babesgabetasun egoera bizi dutela; horrek, gainera, bigarren mailako arretako gizarte-zerbitzuko erabiltzaile potentzial bihurtzen dituzte,kartzelan sartu aurretik, ondoren, nahiz kartzelako egonaldian zehar. Horregatik,kartzelartekoeskuhartze programak beharrezkoak dira eta esku-hartzea osatzen dute, inserzioa ahalbidetu eta etorkizunean delituzko jarrerak ekiditeko. Horrenbestez, kartzelan sartzeko unean eta kartzelako egonaldian aintzat hartu eta egikaritu behar dira, norbanakoan oinarrituz eta birsozializatze prozesuko continuum bat balira bezala ikusiz.Horretarako, gainera, ezinbestekoa da kartzelatik kanpoko esku-hartzeez arduratzen diren erakunde eta elkarteekin (aurretik aipatutako egoerei aurre egiteko baliabideak ahalbidetzen dituztenekin) sarean lan egitea. Horiek guztiak esanda, uste dugu eskumena duten erakunde eta elkarte guztiek askatasuna mugatzen zaien pertsonentzat baliabide aproposak ezarri behar dituztela, askatasuna mugatzen zaien pertsonak bigarren mailako arretako gizarte-zerbitzuetan barne hartzeko,bigarren mailako arretan definitu eta gainerako bigarren mailako sarean barneraturiko esku-hartze okupazional, hezkuntzazko,psikosozial, estimulatzaile- errehabilitatzaile edo gizarte akonpainamenduan partaide izateko, zeinak gizartean barneratzeko beharrak kontuan hartzen dituen eta horiekin batera,kolektibo honekin esku hartzeak egiten dituzten programa guztietan barneraturikoak.\nLaguntza integral eta diziplina anitzeko programak bultzatu eta egitea, non bazterketa soziala jasateko arriskuan daudenak, jokaera antisozialak, delituzko edo/eta askatasunik gabe daudenen eskubideak zaindu eta sustatuko dituzten, honako esparruetan: hezkuntzan, kulturan, garapen pertsonal integralean, zerbitzu sozialetarako sarbidean eta gizarteratze eta birgizarteratze eraginkor baterako beharrezkoak diren erremintak bermatzeko garaian. Guzti hori generoaren ikuspegia kontuan izanik\nGizartea sentsibilizatzea bazterketa soziala jasateko arriskua duten pertsonen egoera eta beharrak zein diren azalduta, helburua beraien birgizarteratzea izanik.\nEuskal kultura ezagutzera eman eta euskararen erabilera potentziatuz, askatasunik ez duten pertsonek gizartearekiko duten isolamendua apurtzean kolaboratzea\nZenbait instituzio publiko edo pribaturekin programa edo/eta ekintzak garatu edota egikaritzean kolaboratzea: IRESGI elkarteak dituen helburuekin bat datozen ekintzak izango dira eta generoaren ikuspegia kontuan hartuko da\nZigor arazoak edota espetxe-arazoak dituzten pertsonak gizarteratzean eta laneratzean erreferente izan nahi dugueta gure lana eraginkortasunez, erantzukizunez eta pertsonekiko hurbiltasunez garatuz.\nKartzelako munduaren eta gizartearen arteko zubi bat izan nahi dugu, gizarteratze eraginkor baten alde egiteko.\nBerdintasun eta genero ikuspegiaren alorrean nahiz konfidentzialtasun eta datuen babes eta hizkuntza-politikan, gure lanagatik aintzatetsi gaitzaten nahi dugu.\nZintzotasun eta konpromisoa\nKonpetentzia profesionala eta eraginkorra\nIrabazi asmorik gabe\nBeste erakunde eta mugimenduekin sareko lana sustatzea\nGure lanaren kalitatearen erantzule\nEkologia eta ingurumenarekiko errespetutsua\nAzken eguneratzea hemen: Astelehena, 2019(e)ko uztaila(r)en 01-(e)an 11:18etan\nGure Youtubeko kanala bixitatu, bertan gure lan eta erakusketak ikusi ahal izango dituzue.


Lagundu gabeko adingabeen bidaia\nRenfe-k 6-13 urte arteko (biak barne) bezeroei heldu batek lagundu gabe bidaiatzeko aukera eskaintzen die, jatorritik helmugarako garraioak iraun bitartean treneko langileek gainbegiratuta. Ez zaie prestatuko zerbitzu hau arreta pertsonalizatua behar duten lagunei.\nLaguntzailerik gabeko adingabeen zerbitzua Ave eta Larga Distancia zerbitzu gehienetako Preferente klasean ematen da. Gehienez 4 eserleku onartuko dira treneko.\nBidaia tren berean egin behar du adingabeak jatorritik helmugara, eta beranduenera ere 22:00ak baino lehen iritsi behar da.\nGeltokietako leihatiletan, Ceutako salmenta-bulegoetan eta bidaia-bulego fisikoetan txartela erostean eskatuko da zerbitzua, trena irten baino gutxienez 48 ordu lehenago. Adingabearen txartela (Tarifa orokorrarekin alderatuta % 40ko deskontua duen Haurren tarifa) haren ardura duen helduak erosi beharko du.\nTxartela jaulki baino lehen, saltzaileak haurrentzako menu berezia edo menu normala nahi duen galdetuko dio saltzaileak eskatzaileari. Edonola ere, bezeroak hala eskatuz gero, dauden menu berezien berri ere emango zaio, aurkeztutako aukeretan aintzat hartzen ez den alergiaren bat izango balu adingabeak, ez zaio ezer emango, ura bakarrik.\nAdingabeek ezingo dute ezer erosi trenean, berariazko baimenik gabe.\nTxartela aldatzea onartzeko, zerbitzurako ezarritako baldintzak bete beharko ditu tren berriak.\nIndarrean den aldian, kosturik gabe aldatu ahal izango da txartela egun bererako.\nBezeroak txartela beste egun baterako aldatu nahiko balu, zenbateko osagarri bat ordaindu beharko luke, aldatutako txartelaren zenbatekoari dagokion % 10, aldaketa-gastu gisa.\nTxartel berriaren zenbatekoa handiagoa izanez gero, aldea ordaindu beharko du bezeroak.\nAldaketa gutxiago balio duen txartelera egiten denean, aldaketa-gastuak kendu ostean (halakorik balego), % 15 deskontatuko zaio zenbatekoari.\nTxartelak baliogabe daitezke, baina txartelaren balioaren % 15 kenduko da.\nAdingabea eta laguntzen dion heldua trena irten baino 30 minutu lehenago aurkeztu behar dira Renfe-ren zerbitzu-zentrora edo Renfe-ren bezeroarentzako arreta-zerbitzura.\nAdingabea treneko eserlekura eramango da eta arreta emango zaio bidaia guztian zehar, treneko langileek etengabe egiaztatuko dute bere eserlekuan dagoela, batez ere, trena tarteko geltokietan geratzen denean.\nXedera heltzean, dokumentuan ezarritako pertsonak besterik ez du hartuko haurra, betiere, NAN, pasaportea edo gidabaimen orijinala erakutsita, bere nortasuna Renfe-ren arduradunari aldez aurretik frogatzen baldin badio.\nHona hemen zerbitzua ematen den geltokien zerrenda:\nAlbacete Los Llanos (ALTARIA Madril/Murtzia/Cartagena lineetan izan ezik).\nBarcelona Sants (ALVIA Bartzelona-Vigo/A Coruña; ALVIA Bartzelona-Bilbo/Irun; ALVIA Bartzelona-Gijón eta ALVIA Bartzelona-Iruña lineetan izan ezik).\nBilbo-Abando (ALVIA Bilbo-Bartzelona linean izan ezik).\nCamp de Tarragona (ALVIA Bartzelona-Vigo/A Coruña; ALVIA Bartzelona-Bilbo/Irun; ALVIA Bartzelona-Gijón eta ALVIA Bartzelona-Iruña lineetan izan ezik).\nGijón (ALVIA Bartzelona-Gijón linean izan ezik).\nLeón (Ave produktuetan soilik).\nLleida–Pirineus (ALVIA Bartzelona-Vigo/A Coruña; ALVIA Bartzelona-Bilbo/Irun; ALVIA Bartzelona-Gijón eta ALVIA Bartzelona-Iruña lineetan izan ezik).\nMadril–Chamartín (ALTARIA Madril-Murtzia/Cartagena; ALVIA Madril-Irun/Hendaia; ALVIA Madril-A Coruña/Ferrol eta ALVIA Madril-Pontevedra lineetan izan ezik).\nMadrid–Puerta de Atocha (Madrid –Atochako Aldirietan izan ezik).\nIruña (ALVIA Bartzelona-Vigo/A Coruña; ALVIA Bartzelona-Bilbo/Irun; ALVIA Bartzelona-Gijón eta ALVIA Bartzelona-Iruña lineetan izan ezik).\nValentzia Joaquín Sorolla.\nZaragoza–Delicias (ALVIA Bartzelona-Vigo/A Coruña; ALVIA Bartzelona-Bilbo/Irun; ALVIA Bartzelona-Gijón eta ALVIA Bartzelona-Iruña lineetan izan ezik).\nOharra: Salbuespenen zerrendan adierazitako lineek bidaiaren bi norantzei egiten die erreferentzia.